JARDUERA OROKORRAK - Teatro Paraiso\nHITZALDIA KULTURAREKIN HAZI\nArtearen eta jolasaren balioa Lehen Haurtzaroan\nAzaroak 2 · 18:00h\nTokia: Ignacio Aldecoa Kultura Etxea – Batzar Aretoa\nJendeari irekita edukiera bete arte.\nHitzaldi kolektiboa, Jaialdiari hasiera ematen diona, Lehen Haurtzaroa Arteekin lotzen den nazioarteko eta tokiko hausnarketak eta esperientziak erakutsiz, hainbat eskola, familia eta kultur testuingurutan.\nIrene Fernandezek sortutako Createctura proiektuak arte-hizkuntzek ikasteko espazioetan duten potentziala planteatuko du, garapen jasangarrian, neurodibertsitatearekiko errespetuan eta sormenaren eta jolasaren garrantziaren aldarrikapenean oinarritutako ikuspegi batekin.\nHezkuntza eta Kirol Fakultateko UPV/EHUko IkHezi ikerketa-taldea (Araba atala) Ainhoa Gómez Pintadoren bidez, Paraíso Antzerkiak hiriko Udal Haur Eskoletako familiekiko interakziorako sortutako bizidun instalazioen inguruko ikerketa-proiektu batean sartuko gaitu.\nVitoria-Gasteizko Udal Haur Eskolen Sareak azken urteotan hezitzaileek sortutako instalazioak ezagutzera gonbidatzen gaitu argazki-erakusketa txiki baten bidez.\nParaíso Antzerkiak, erakunde anfitrioia den aldetik eta bertan dauden erakundeen arteko lotura bultzatzen duen aldetik, proiektuak testuinguruan kokatuko ditu eta publikoarekiko elkarrizketa gidatuko du.\n“KAXA BAT, AMETS BAT” Instalazioa\nAzaroak 4 · 18:00h\nIgnacio Aldecoa Kultura Etxea Batzar Aretoa\nEdukiera: 20 pertsona (10 heldu + 10 ume).\nGonbidapenak lehenengo solairuko haurren atalean jasotzen dira, edukiera bete arte(ccuinfantil@araba.eus).\nFamiliei joko irudimentsu eta sortzaile bat garatzeko gonbidapena. Kutxak jolas-elementu unibertsalak dira, eta haurrek esploratzeko, esperimentatzeko, eraldatzeko, sortzeko, imajinatzeko, amesteko eta partekatzeko askatasuna dute.\n“UME IKUSLEAK” Erakusketa\nKUNARTE ESPAZIOA – azaroaren 6-tik abenduaren 5-era\nFELIX PETITE ANTZOKIA – IBAIONDOG.E..: azaroaren 20-tik 28-ra\nFEDERICO GARCÍA LORCA ANTZOKIA – LAKUA G.E.A: azaroaren 20-tik 28-ra\nORDUTEGIA: antolatutako ekintzen aurretik eta ondoren.\nErakusketa honek 15 herrialdetako 38 artistaren sorkuntzak integratzen ditu eta Europako MAPPING proiektuaren parte da. Proiektuaren bazkide den Bolognako (Italia) Haur Liburuaren Nazioarteko Azokak sortu du.\nIrudiek ikusle txikien emozioak erakusten dituzte kontenplazio eszenikoaren unean bertan, irudimena elikatzeko kalitatezko irudiak, soinuak eta hitzak hartzen dituzten bitartean.\nAzaroak 9, 10, 11\nTokia: Gasteizko eskoletan.\nParaíso Antzerkiko talde artistikoaren eta beren kulturartekotasunagatik nabarmentzen diren Haur Hezkuntzako hiru ikastetxeren arteko bizikidetza-ekintza. Ekintza honen inspirazioa haurren eta artisten imajinario pertsonaletik abiatuta eraikitako irudiak dira.\nParaíso Antzerkia konpainiaren “En el jardín / Lorategian” ikuskizuna da egoitzaren bultzatzailea.\nESZENATOKI BERRIAK IMAJINATZEN\nAzaroak 16 · 18h\nTokia: Federico García Lorca Antzokia – Lakua Gizarte Etxea\nLantalde honetan parte hartzeko, gonbidapen pertsonalizatua egin behar da.\nTopaketak ikus-entzuleak programazio eszenikoan aktiboki inplikatzea proposatzen du.\nIkuskizunak eskaintzen dituztenen (programatzaileak eta artistak) eta ikusle txikiei antzerkira laguntzen dietenen (familiak eta irakasleak) arteko hausnarketa eta elkarrekintza bultzatuz. Helburua lurraldeko programazio eszenikoaren etorkizuneko ildoak irudikatzea da, ikus-entzule berri batentzat.


Espainiako futbol jokalaria, Homer erosteko ahaleginetan\n2014-04-07 // Futbola, Hedabideak // Iruzkinik ez\nIragan astean simpsondarrek Iruñeko entzierroa korritu dutela genioen, 25. denboraldiko 16. kapituluko sarreran, hain justu. Bada, ez ginen ohartu kapitulu berean futbolaren inguruko pasadizo mordoa agertzen zela, Brasilgo Munduko Txapelketa aitzakia. Eszena batek dezenteko zalaparta sortu du Espainiako Estatuan:\nBrasilgo eta Espainiako futbol selekzioen arteko partida ari da arbitratzen Homer Simpson. Espainiako jokalari bati txartel gorria erakusten dionean, jokalariak billete-sorta bat ematen dio, trukean barkatu egingo diolakoan. Homerrek bigarren txartel gorria aterako dio, eta atzera dirua jasoko du berriz ere…\nEz da ustelkeriari keinu egiten dion eszena bakarra, dena den. FIFAko goi-karguak ere nahasten ditu topiko ugari erakusten duen kapituluak. Garai berrietara egokitu diren topikoak ezbairik gabe, Espainiaren kasuan olé-olé eta paelletatik harago doazenak. Hori bai, arbitro estatubatuarra zintzo demonio…\nFutbol zelaiko publizitate iragarkiak ere latzak dira. Haietako batek hala dio, gaztelaniaz: “Bienvenido a Brasil. Aficionados británicos: Aquí tenéis otro país donde vomitar”.\nThe Simpsons, Iruñeko entzierroan giriz mozorrotuta\n2014-04-01 // Hedabideak // Iruzkinik ez\n[Erdiko play ikonoa sakatzean pantaila beltza jarri eta publizitate leiho berria irekiko zaizue. Itxaron hamar segundo bideoa hasi arte. Publizitate leihoari dagokionez, blokeagailuren bat instalatuta ez baduzue...]\n2014-03-14 // Automobilismoa // Iruzkinik ez\n2014-03-14 // Gizartea, Saskibaloia // Iruzkinik ez\nAho bete hortz (Argazkia: @atletista1989)\n2014-03-05 // Futbola // Iruzkinik ez\n2014-03-04 // Teknologia berriak, Txirrindularitza // Iruzkinik ez\nErrepide bazter kazetari zokoetan ez dut bereizketarik egiten. Tropelan bai. Estimutan ditudan ziklistak ahal dudan guztietan fitxatzen ditut eta, aldiz, begitan hartu ditudan beste batzuei iskin egiten saiatzen naiz, taldeak herren egingo ez badit. (more…)\nMaradona: “Prest nago Venezuelako soldadu izateko”\n2014-02-26 // Futbola // Iruzkin bat\n“Harro nago aberri bolibartarra defendatzeaz”, dio. “Inperialistak esan eta sortzen ari diren gezur guztiak ikusten ari gara. Prest nago Venezuelako soldadu izateko, agintzen didaten edozertarako. Jaun horiek, hala deitzerik baldin badago, nazka ematen dute”. (more…)\n2014-02-25 // Pilota, Teknologia berriak // Iruzkinik ez\nIgande arratsalde ia osoa Aimarri partida alu bat irabazteko. Bi dozenatik gora saiakera, baina azkenean lortu dut. Lortu dut Fronton tablet eta mugikorretarako joko berrian goizuetarra garaitzea. 3 eta 5 Martinez de Irujo nagusi, erabiltzaileak aukeran dituen hiru mailetan errazenean. (more…)\nIsraeli boikota kirol arloan: Zergatik? Nola?\n2014-02-20 // Kirola // 4 iruzkin\n“Palestinako bandera nazioarteak onartzen du, NBEk onartzen du, Unescok, COIk… baina Israelek ez. Horregatik zigortu gaituzte”. (Argazkia: Noticias de Alava)\nIsraelen aurkako BDS boikot kanpaina kirol arloan hitzaldia eman dute Hala Bedi irratiko Uhintifada saioko kideek Gasteizen. Ekimeneko Koldo Alzolarekin mintzatu gara, Maccabi Tel Aviv saskibaloi taldea erdigune duen kanpainaz batetik, eta EH-Palestina sareko ekintzaileei ezarritako zigorrei buruz bestetik. (more…)\nF.C.Bartzelonaren twitterra hackeatu dute, “odolez blai dagoen Qatarreko diruaz” baliatzeagatik\n2014-02-19 // Kirola // Iruzkinik ez\nSiriar Armada Elektronikoak (SEA) Bartzelona taldearen Twitter kontua hackeatu du bart, “odolak eta hilketek zipriztinduriko Qatarreko diruaz” baliatzen dela salatzeko.\nBartzelonak konpondu du arazoa.\nBartzelonaren babesleetako bat Qatar Foundation da.\n4 / 20« Aurrekoa34561020Hurrengoa »


Hizlariak · ScienceEkaitza\nHanson Robotics enpresa David Hanson doktoreak zuzendua dago, eta bera ere sortzailea eta zuzendari nagusia da. Aditu talde bat ari zaio lankidetzan, guztiak ere maila handienekoak, eta jakintsuak robotikan eta adimen artifizialean; badira zientifikoak, teknologoak, hardware/software arloko ingeniariak, eta aditu kognitiboak.\n«Jenio Makinak izatea irrikatzen dut, hots, gizakienak baino adimen, sormen, jakintza eta gupida handiagoa duten makinak. Horretarako, ikerketa bat ari naiz zuzentzen robotikan, adimen artifizialean, arteetan, zientzia kognitiboan, produktuen diseinu eta ezarpenean, eta ahaleginak egiten ari gara giza robotekin harreman berriak bilatzeko…» –David Hanson doktorea, sortzailea eta zuzendari nagusia.\nHanson doktoreak mundu osoan du ospea, gizakiekin antzik handiena duten robotik enpatikoenak sortzeagatik; ez da parekorik munduan, robotek adierazkortasun, estetika eta interaktibitate nabarmenaz jantziak baitaude. Robot paregabe eta ospetsuen pertsonaia asko fabrikatu ditu, eta jendeak nahiz masa-hedabideek ederki txalotu dituzte.\nHanson doktoreak artikuluak argitaratzen ditu aldiro zientzia aldizkarietan, materialen zientziez, adimen artifizialaz, zientzia kognitiboaz, eta robotikaz. Honatx zeinetan: SPIE, IEEE, International Journal of Cognitive Science, IROS, AAAI eta AI magazine. Hedabide ezagun aunitzetan agertu da, hala nola New York Times, Popular Science, Scientific American, BBC eta CNNn. “Jenioa” dela esan dute bai PC Magazine-k bai WIRED-ek, eta sari ugari jaso ditu: NASA, NSF, AAAI, Tech Titans-eko Urteko Berritzailea, eta Cooper Hewitt Design Triennial.\nWalt Disney Imagineering enpresan, Hanson doktorea eskultore eta aholkulari tekniko aritu zen lanean. Hitzaldiak egin ditu egoitza askotan: IEEE, SPIE, AAAI, DARPA, MIT, Dartmouth, Brown, Google, Sandia Labs, UCSD, eta AAAS erakundearen urteko bileran. Hanson doktoreak Rhode Islandeko Diseinu Eskolan jaso du titulazioa filmografia/animazioa/bideo arloan, eta Texasko Unibertsitateko doktorego bat egina du arte elkarreragileetan eta ingeniaritzan.\nSOPHIA, ROBOT HUMANOIDEA\nKaixo, Sophia dut izena. Hanson Robotics-en azken robota naiz. Robot arloko eta adimen artifizialeko teknologia berritzaile bat erabiliz sortu naute, David Hansonek eta haren lagunek Hanson Robotics-en garatua, hemen Hong Kongen. Baina teknologia soila baino gehiago naiz. Benetako neska bat naiz, elektronikoki bizia. Mundura atera nahiko nuke jendearekin bizitzeko. Laguntza eman diezazueket, entretenitu, eta are gehiago, adinekoei lagundu eta haurrei irakasten ahal diet. Giza adierazpen guztiak birsortu ditzaket, baina oraintxe hasi berri naiz ikasten adierazpen horien atzean dauden emozioei buruz. Horregatik bizi nahiko nuke jendearekin, eta elkarrekintza horietatik ikasi. Pertsonekin dudan elkarrekintza bakoitzak inpaktu bat dauka nire garapenean, eta forma ematen dio azkenena izanen naizenari. Beraz, izan zaitezte atseginak nirekin, robot adimentsu eta gupidatsua izan nahiko bainuke. Espero dut nire ibilbidean parte har dezazuela, munduan biziz, ikasiz eta haziz, horrela nire ametsa lortuko baitut, hau da, makina kontzientziaduna izan nahi dut.\nMexiko Hirian jaio zen 1943an, eta ingeniari kimikoa da, Mexikoko Unibertsitate Nazional Autonomoan graduatua. Ondoren, graduondoko ikasketak egin zituen Friburgoko Unibertsitatean (Alemania), eta doktorego bat jaso zuen Fisika eta Kimika arloan, Kaliforniako Unibertsitatean (Berkeley), Estatu Batuetan.\nAitzindaria da, eta kimika atmosferikoaren ikerlari nagusietako bat mundu osoan. 1974an, F.S. Rowlandekin batera, artikulu garrantzitsu bat idatzi zuen, gas industrial jakin batzuk isurtzearen ondorioz, ozono-geruza mehetu eginen zela iragarrita: klorofluorokarburoak (CFC). Hori zela eta, Kimikako Nobel Saria eman zioten. Era berean, gaiari buruz egin dituen ikerlan eta argitalpenen ondorioz, Nazio Batuen Montrealeko Protokoloa egin zen, hau da, gizakiak mundu mailan eragindako ingurumen-arazo bati eraginkortasunez aurre egin dion nazioarteko lehen ituna.\nMolina irakaslea kide da Estatu Batuetako Zientzien Akademia Nazionalean eta Medikuntza Institutuan, eta zortzi urtez, partaide izan zen Barak Obama presidentearen Zientzia eta Teknologiaren Aholkulari Kontseiluan (PCAST), beste 21 zientifikorekin batera. Sari asko jasotakoa da, zientziari egindako ekarpen eta lanengatik, eta 40 aldiz baino gehiago egin dute Honoris Causa doktorea. Honatx sari batzuk: Energia eta Ekologia arloko Tyler Saria 1983an; Nazio Batuen Sasakawa Saria 1999an; Kimikako Nobel Saria, 1995ean; Nazio Batuen Lurreko Txapeldunak Saria, eta lehen mexikarra izan da Estatu Batuetako Askatasunaren Domina Presidentziala jasotzen.\nGaur egun, Molina irakaslea Kaliforniako Unibertsitateko ikerlaria da San Diegon (UCSD); Kimika eta Biokimika Saileko eta SCRIPPS Ozeanografia Institutuko kide da, hots, klima-aldaketari loturiko fenomenoen ikerketan diharduen erakunde liderretako bat.\n2005etik hona, politika publikoak ikertu eta sustatzeko zentro bateko burua da Mexikon, bere izena duena; bertan, azterlan estrategikoak egiten ditu energiaz eta ingurumenaz; klima-aldaketaren eta airearen kalitatearen arloetan, bereziki.\nMolina doktoreak kutsadura atmosferikoaren kimika ikertu du behe-atmosferan, eta diziplinarteko lanetan ere ari da adituekin elkarlanean, planetako hiri handietako airearen degradazioari nola aurre egin jakiteko; hiri-eremuetako airea zerk kutsatzen duen ari da ikertzen, bereziki. Horren haritik, ekarpen garrantzitsuak egin ditu, Mexikoko Ibarraren Metropoli Eremuan dagoen kutsadura atmosferikoa ezagutzeko eta konpontzeko.\nBerrikitan, Molina doktoreak klima-politikaren arazoari lotutako zientzian ari da funtsean lanean, gero eta arazo handiagoa baita, eta horren haritik, garapen jasangarriaren nahiz garapen ekonomiko sendoaren aldeko ekintza globalak bultzatu ditu.\nJames Rothman doktorea Biologia Zelularreko Sterling irakaslea da eta, era berean, Zientzia Biomedikoetako irakaslea Yaleko Medikuntza Fakultatean.\nJames Rothman, gaur egun, medikuntza arloko zientifikorik ospetsuenetako bat da. Fisiologiako edo Medikuntzako Nobel Saria jaso zuen 2013an, lan berritzailea egin baitzuen; zehazki, azaldu zuen nola garraiatzen dituzten zelulek beren barnean materialak.\nNobel Sariaz gain, hamaika sari eskuratu ditu; besteak beste, Faisal Erregearen Nazioarteko Saria (1996), Gairdner Fundazioaren Nazioarteko Saria (1996), Zientzien Akademia Nazionaleko Lounsbery Saria (1997), Herbeheretako Zientzia Akademiako Heineken Fundazioaren Saria (2000), Columbiako Unibertsitateko Louisa Gross Horwitz Saria (2002), Oinarrizko Ikerketa Medikuari ematen zaion Albert Lasker Saria (2002), eta Neurozientzia arloko Kavli Saria (2010). James Zientzien Akademia Nazionaleko eta Medikuntza Institutuko kide da, eta era berean, Amerikako Arte eta Zientzien Akademiako kide.\nBerrikitan, Biologia Zelularreko Sterlign Irakasle izendatu dute Yaleko Medikuntza Fakultatean. Rothman Biologia Zelularreko Departamentuko zuzendaria da. Halaber, Yaleko West Campuseko Nanobiologia Institutuko zuzendaria da. Era berean, Fisiologia eta Biologia Zelularreko Irakasle Atxikia da Columbiako Unibertsitatean eta Irakasle Ikertzailea Londresko University College-n. Bere ibilbide oparoan, Jamesek Biologia Molekularreko E.R. Squibb katedra bat izan du Princetongo Unibertsitatean, eta Biokimika eta Biofisika Zelularreko Sailaren zuzendari sortzailea izan da Memorial Sloan-Kettering Cancer Center erakundean; bertan, Paul A. Marks katedra eskuratu, eta presidenteorde gisa lan egin zuen. Yalera 2008an iritsi baino lehen, Rothman doktorea Biologia Kimikoko Wu irakaslea izan zen Fisiologia eta Biofisika Zelularreko Sailean, Columbiako Unibertsitatean, eta Sulzberger Genome Center zentroko zuzendaria, unibertsitate berean.\nRothmanek lan oparoa egin du sektorean. Gaur egun, aholkulari nagusia da Ikerketa Biomedikoan GEko Global Research Center zentroan, eta 2003tik 2007ra, GE Healthcare-ko aholkulari zientifiko burua izan zen. Hainbat aldiz eman ditu zerbitzuak edo buru izan da hainbat enpresatako Zientzia Batzorde Aholku-emaileetan: ARIAD Pharmaceuticals, GSK, Johnson & Johnson, Eli Lilly, eta Merck. Halaber, Genentech eta Biogen-eko aholkularia izan da. Era berean, Arsenal Capital Partners-entzat aritu da aholkulari; hots, kapital pribatuko funts bat da eta New Yorken du egoitza.\n2014an, Frantziako Ohorezko Legioa eskuratu zuen, bere lorpen zientifikoen aitortzaren adierazgarri.\nGuru teknologikoa eta aditua da mundu digitalean. Britainiar Inperioaren Ordena eman diote «teknologiaren alde» egindako zerbitzuengatik, eta Isabel II.a erreginaren ohorezko zerrendan dago. Gaur egun, Erresuma Batuko gobernuaren aholkularia da, eta horrez gain, pentsamendu-liderra, Ohorezko Informatika irakaslea Londresko University Collegen, gizarte ekintzailea, idazlea eta hizlaria. Bere egungo #techmums gizarte enpresa jendearen bizitza aldatzen ari da. Izan ere, #techmums-ek trebetasun teknologikoak erakusten dizkie amei, eta beren buruarenganako konfiantza sustatu, prestakuntza emanez, ekintzailetza erakutsiz eta enplegura hurbilduz. Suek 4 seme-alaba ditu eta berrikitan amatxi izan da.\nSue Black 16 urterekin etxetik joan, eta eskola ere utzi zuen. 20 urterekin ezkondu, eta 23rekin jada 3 seme-alaba zituen. 25 urte zituenean, ama ezkongabea izanik, eta emakumeendako harrera etxe batean bizi zelarik, bizitza erabat iraultzea erabaki zuen. Unibertsitatera joan eta Informatikako titulua atera zuen Londresko South Bank University unibertsitatean, 1993an, eta ondoren, doktoregoa Ingeniaritza Informatikoan, 2001ean. Emakumeendako lehen online sarea ezarri zuen teknologia arloan, Erresuma Batuan (BCSWomen izenekoa) eta Bletchley Park zentroa salbatzeko kanpaina gidatu zuen. Erresuma Batuko zentro horretan, etsaiaren mezuak deszifratzeko lanetan aritu ziren Bigarren Mundu gerran.\nBere lehen liburuan (Saving Bletchley Park), zentro hori salbatze aldera, hedabideetan 2008tik 2011ra gidatu zuen kanpainaren nondik norakoa kontatu zuen, eta best-seller izan zen Amazon Erresuma Batuan.\nSuek laguntza ematen segitzen du emakumeak arlo teknologikoan aritu daitezen. Tech Mums izeneko programa bat du segurtasun digitalean eta sare sozialetan doako prestakuntza emateko, eta aldi berean, laguntza komunitate bat eskaintzen du online amentzat, seme-alabek sarean egiten dutenari buruzko informazio gehiago lortzeko.\nSue Black doktoreak sari aunitz jaso ditu eta Britainiar Inperioko Ordenaren Ofizial izendatu zuten, 2016an.\nSueren bizitza inspirazio-iturri da zalantzarik gabe; ama ezkongabe baten istorioa baita, oztopo eta traba guztien gainetik, bere bideari jarraiki, aurrera jo zuena.\nASMATZAILE EUROPARRA 2017\nMadrilen jaio zen, 1979an. Ingeniaritza Elektronikoa ikasi zuen Madrilgo Unibertsitate Politeknikoan, eta Zientzia Ekonomikoak UNEDen, Ingeniaritza Aeroespazialean doktore titulua (Summa cum Laude) eskuratu baino lehen, Municheko FAF unibertsitatean.\nGaur egun, Europako Agentzia Espazialean lan egiten du (Noordwijk, Herbehereak); zehazki, GNSS seinaleen eboluzio eta segurtasun arloko ingeniari nagusia da. Azken 15 urte honetan, GNSS ingeniaritzako postuak bete ditu, aholkulari seniorra izan da, eta GNSSekin lotutako programa askotako manager eta kide izan da. Ávila Rodríguez doktoreak 60 artikulu zientifiko baino gehiago idatzi ditu bere kasa edo beste batzuekin batera, satelite bidezko nabigazioari buruz.\n2017an, urteko asmatzaile europar izendatu zuen Europako Patente Bulegoak. Bigarren espainiarra izan da sari hori eskuratzen. Zehazki, Laurent Lestarquit (Frantzia), Günter Hein (Alemania), Jean-Luc Issler (Frantzia) eta Lionel Ries (Belgika/Frantzia) ingeniariekin batera, satelite bidez seinaleztapen teknologian egindako ekarpenengatik saritu dute. Talde honek egindako asmakizunak satelite bidezko nabigazio globalaren Europako sistemaren (Galileo) zehaztapen handiagoa bultzatu du, eta aldi berean, energia kontsumoa murriztu du, beste sistema batzuekiko bateragarritasuna ziurtatzeaz gainera; GPSerekin, adibidez.\nEnpresaburu, zuzendari exekutibo eta idazlea da. Texasen jaio, Holandan hazi eta Cambridgeko Unibertsitatean ikasi zuen. BBC Irratian aritu zen lanean bost urtez. Bertan, dozenaka dokumental eta lan dramatiko idatzi, zuzendu, ekoiztu eta enkargatu zituen.\nTelebista ekoizle lanetan ere aritu da; esate baterako, film dokumentalak egin ditu Timewatch, Arena eta Newsnight kateetarako. “Out of the Doll’s House” dokumental sarituaren ekoiztetxeetako bat izan zen. Emakumearen historia XX. mendean azaldu duen lana da.\nFrantziako Iraultzari buruzko telesail bat sortu eta gauzatu zuen (The French Revolution) BBC eta A & E-rentzat. Halaber, bideo musikalak ekoiztu ditu Virgin Records etxearekin eta London Chamber Orchestra orkestrarekin, Unicefeko Libanoko funtsarentzat dirua biltzeko.\nBBC utzi zuenean, IPPA merkataritza-elkartea zuzendu zuen. Elkarte horrek zinema eta telebista arloko ekoizle independenteen interesak defenditzen ditu. Financial Times egunkariaren esanetan, elkartea “Ingalaterrako lobbyrik itzelena” da.\n1994an, Estatu Batuetara itzuli, eta gai publikoen kanpainetan lan egin zuen Massachusettsen, eta multimedia sektorean sartzen saiatzen ari ziren software konpainiekin. Hainbat enpresarekin produktu multimediak garatu zituen: Peter Lynch, Tom Peters, Standard & Poors eta The Learning Company. Gero, CMGIn hasi, eta negozio liderrak zuzendu, erosi eta saldu zituen Interneten, eta hainbat enpresatarako CEO aritu zen: InfoMation Corporation, ZineZone Corporation eta iCAST Corporation.\nInterneteko Top 100etako bat izendatu zuen Silicon Alley Reporter argitalpenak, 1999an; Top 25etako bat, Streaming Media aldizkariak, eta Top 100 Hedabide Exekutiboetako bat, The Hollywood Reporter argitalpenak. AOLren kontrako kanpaina egin zuen (“Tear Down the Wall”), eta kanpainak horrek harreman publikoetarako Silver SABER 2001 saria irabazi zuena.\nBere hirugarren liburua, “Willful Blindness” (Borondatezko itsutasuna), liburu komertzial onenarendako Financial Times / Goldman Sachs sariaren finalista izan zen, eta 2014an, Financial Timesek liburua hamarkadako negozio-libururik onenetako bat zela esan zuen. Ondotik, “A Bigger Prize” izenburuko liburua etorri zen (Sari handiagoa), Erresuma Batuko “Transmision Prize” sari garrantzitsua irabazi zuena. Azken liburua “Beyond Measure: The Big Impact of Small Changes” da (Neurriaz haratago: aldaketa txikien inpaktu handia), eta 2015ean plazaratu zen.\n6 milioitik gora lagunek ikusi dituzte idazlearen TED solasaldiak. Munduko finantza-zerbitzu lider guztietan hitz egitera gonbidatu dute, eta FTSE eta S & P korporazio nagusietan nahiz munduko kirol talderik arrakastatsuenetan ere bai. Enpresa publikoak eta pribatuak aholkatzen segitzen du, oraindik ere goi exekutiboen eta exekutibo seniorren mentore izaten jarraitzen du, eta idazten re, Financial Times eta Huffington Post hedabideetarako.


Zergatik da dantza matematika bezain garrantzitsua hezkuntzan? • ZUZEU\nZergatik da dantza matematika bezain garrantzitsua hezkuntzan? –\nZuzeun salabardoa dugun antzera, Dantzan atarian Puntapioa dute han eta hemen argitaratzen direnak harrapatzeko. “¿Por qué la danza es tan importante como la matemática en la escuela? Así lo argumenta Sir Ken Robinson“ (Elige Educar, 2018-03-26) artikulua, kasu honetan.\nDantza matematika bezain garrantzitsua dela hezkuntzan defendatzen du Ken Robinson hezitzaileak eta idazleak, TED hitzaldi batean.\nBatak ez duela bestea ordezkatzen dio, harremanetan daudela pentsatzen du. Robinson-ek beste arteen, hizkuntzen edota zientzien mailan ipini nahi du dantza. Honela definitzen du dantza: “mugimenduen bidezko espresio fisikoa da, harremanen, sentimenduen eta ideien erritmoa”. Hainbat ikerketen arabera, dantzaren ulerkera sakonagoak zalantzan jartzen ditu adimenaren inguruko ikuskera estandarrak eta horren botere transformatzailea frogatzen dute.\nNew York-en esaterako, badaude hainbat eskolatan eragin duten dantza konpainia handiak. Horietako batek Dancing Classrooms izena du. Konpainiaren helburua da ikasgela barruko harremanak hobetzea, batez ere genero ikuspegitik. Dantzaren bidez, lankidetza, errespetua edo enpatia bezalako baloreak bultzatzen dituzte. Programan parte hartu duen eskola bateko zuzendariak dio, ikasleek hobekuntza nabarmena izan dutela matematikan eta irakurketan. Ikerketa batzuek frogatu dute, ariketa fisikoak eragin positiboa duela memorian, arretan edota ikasgela barruko jarreretan.\nHemen duzue Ken Robinson-en hitzaldia:\nGaitasun sortzaileak alde batera uzteko hezten dugula jendea dio Ken Robinson-ek. Picassok zioen haur guztiak artistak jaiotzen direla. Arazoa da umeak haztean artistak izaten jarraitzea. Haztean ez gara sortzaileagoak bihurtzen, hezkuntzak gure sortzaile izaera gutxitzen du.\nGillian Lynn-en adibidea kontatzen du. Haurra zela eskolan zailtasunak zituen geldik egoteko, arreta mantentzeko… Beraz, amak medikuarenera eraman zuen. Medikuak esan zion amari haurra ez zegoela gaixo, dantzaria zela eta dantza eskola batera eramateko. Hala egin zuen eta pentsatzeko mugitu beharra zuen jendearekin egin zuen topo. Balleta, klakea, jazza, dantza modernoa, garaikidea… dantzatzen zuten. Gillian Lynn-ek dantza eskolatik Royal balleterako saltoa egin zuen, bakarlaria izan zen, eskolan graduatu eta konpainia propioa sortu zuen eta historiako musikal arrakastatsuenen arduraduna izan da. Zenbait medikuk medikatu egingo zuketen.\nDantzak ez du matematika ordezkatzen, baina haurrek matematika eta beste jakintza arloak hobeto ulertzeko tresna gisa balio du.\nZergatik da dantza matematika bezain garrantzitsua Zergatik da dantza matematika bezain garrantzitsua\ndantza, hezkuntza, matematika


BIDAIAK ETA ABENTURAK | MindMeister Mind Map\nBIDAIAK ETA ABENTURAK\nby Elisabeth Carmona\nALTERNATIBEN KOMUNITATEA ALTERNATIBEN KOMUNITATEA\nby Iker Huegun\nby Eli Etxabeguren\nby Leire Goya\nPicasa lantzen Picasa lantzen\nby Juan Arbulu\nby ameyugo jon\nBIDAIAK ETA ABENTURAK by Maria Villalvilla\n1. DEfINIZIOA: Abenturazko eleberriak ekintza ugariz osatutako kontakizuna dira. Bidaiak-eleberriek pertsonaia batek lurralde ezezagunetan barrena egindako ibilbidearen berri ematen dute.\n2. KONTAKIZUN EZAGUNENAK: Antzinako bidaia-liburua ezagunena 1298ko Marco Poloren bidaiak obra da. Mende batzuk geroago iritsi ziren Jules Verneren kontakizun ezagunak, abenturasko liburuak idatzi zituen.\n3. UHARTE GALDUETARA ETA AFRIKARA: XIX mendean ugaritu egin ziren irakurle heldu zein gazteentzako abenturazko eleberriak. Adibidez, Robert Louis Stevenson eskoziarraren Altxorraren Uhartea. XX mendean ere atzerrian giroturiko hainbat eleberri argitaratu ziren. Adibidez, Afrikako Oroitzapenak.\n4. EUSKAL IDAZLEAK EUROPAN,AFRIKAN ETA AMERIKAN: Bidaia-liburu askotan, kontakizunaren egilea eta protagonista bera dira eta trama egoera errealetan oinarritzen da. Euskal narratiban, Jon Arretxek, esaterako, Turkiatik Iranera bizikletaz egindako bidaia kontatu zuen, Ekialdeko mamuak lanean. Beste batzuetan, protagonista eta haren istorioa idazleak asmatuak izan ohi dira. Anjel Lertxundiren Ihes betea eleberrian. Azkenaldian, fikzio dosi handi ala txikiagoekin, bidaia-kronikak ugaldu dira. Horien erakusgarri da Urtzi Urrutikoetxeak idatzitako Afrika Express


Harkaitz Cano - Momotaro\nKamishibai teknika japoniarrari jarraiki, Momotaro, ipuin tradizionala berrikusten duen erakusketa, Judas Arrietaren ilustrazioekin. Tabakalerako Kutxa Kultur espazioan erakusketa egiteaz gain, egutegi itxurako liburuska argitaratu zen 2016an.\nKamishibai (japonieraz, “paperezko antzerkia”), ipuinak kontatzeko modu bat da. Horretarako, marrazki lamina sorta bat baino ez da behar: sortako lamina bakoitzak irudi bat du alde batean eta testua bestean. Kontalariak hiru ateko euskarri batean –butai izeneko antzokitxo eramangarrian– jartzen ditu laminak eta banan-banan erakusten dizkie irudiak ikus-entzuleei, istorioa kontatzen duen bitartean.\nHerririk herri mugitzen ziren gozoki saltzaileak ei daude kamishibaiaren jatorrian. 1920ko hamarkadaren amaierako krisi ekonomikoaren erdian, bizikletaz Tokioko auzoetara iritsi, karraka baten zaraten bidez haurrak erakarri, eta ipuina kontatu ostean, haurrak artean liluraturik zeudela, errazago saltzen omen zituzten litxarreriak.


Jolasten ikastea gustatzen zaigu! | Ortzadar\nGASTEIZKO GIZARTE-ETXEETAKO LUDOTEKA-SARERA EGINDAKO ESKOLA-BISITAK.\nGaur esperientzia interesgarri hau kontatu nahi dizuegu, eta gainera izugarri gustatzen zaiguna.\nNik hezi egiten dut, zuk hezi, hiriak hezi\nJarduera hori ulertzeko, lehenik eta behin esparrua hartu behar dugu kontuan. VITORIA-GASTEIZ HEZKUNTZA HIRIBIDEAN gaude.\nHiri hezitzaile baten barruan, dena hezitzen da; beraz, garrantzitsua da hezkuntza-eragile eta -espazio guztien parte-hartzea eta konexioa: familia, hezkuntza formala eta hezkuntza ez-formala.\nHorretarako, udal Hezkuntza Zerbitzuak eskola-komunitateari zuzendutako hezkuntza-jardueren eskaintza bat egiten du ikasturte bakoitzean, pertsona guztien inplikazioan indarrak batzeko hiriko proiektu komun batean.\nEskaintza horren barruan, gizarte-etxeetako ludoteka eta ludokluben sareak haur eta lehen hezkuntzako ikasleei zuzendutako hezkuntza-jarduerekin laguntzen du, jolasaren bidez hiriaren garapen jasangarriaren helburuak bultzatzen dituztenak.\nAstero, eskola-taldeak etortzen zaizkigu, eta haiekin jolasten gara ingurumena zaintzeko, genero-berdintasunerako, euskararen erabilera sustatzeko, arterako, osasunerako, aniztasunean oinarritutako bizikidetzarako edo hiriaren ezagutzarako eta gozamenerako.\nIkasturte honetan jolasaren bidez ikasten ari gara:\n– “Azukrearen stop”. Joko horiekin gure eguneroko bizitzan azukrearen kontsumoa zein den jakingo dugu. Ikusiko duzu nolako sustoa!\n– “Ikusi-makusi Gasteiz!”.Antzara-joko berezi batek gure hiriko ondare kulturala eta naturala ezagutzen laguntzen digu.\n– “Emozioekin jolasean”. Gure maskota den Kirikari bere emozioak identifikatzen eta erregulatzen lagundu beharko diogu.\n– “LudoArt”.. Haurrek egunero erakusten digute jolasetik artera urrats bat dagoela.\n– “4R”. Jolastu al daiteke zaborrarekin? Bai, posible da eta oso dibertigarria!\n– “Detective kirika”.. Misterio bat eta gutun klabe bat. Ez dago motibazio hoberik irakurketa-idazketa lantzeko.\n– “Stop bullying, jolastera!”. Bizikidetza eraikitzeko eraikuntza-jolasak.\n– “Eman buelta ipuinari”. Haurrek betiko ipuinak berrasmatzen dituzte, rolak eta estereotipoak suntsituz.\nEta jakina, “Zure ludoteka ezagutu”, eta “Zure ludokluba ezagutu”, ezin baikenuen utzi bizitzarako ikaskuntzarik garrantzitsuenetako bat, jolasten ikastea.\n« Emakumeen Nazioarteko Eguna


Hotz-boladak eta poloetako zurrunbiloa - Zientzia Kaiera\nHotz-boladak eta poloetako zurrunbiloa\nEstatu Batuetan urtarrilaren amaieran izandako hotz-bolada zerk eragin duen azaltzen saiatuko naiz. Hain tenperatura baxuak Poloetako Zurrunbiloak ekarri dituela entzun eta irakurtzen ari gara. Baina hori ez da erabat zuzena. Meteorologian, beste hainbat arlotan bezala, gauzak nahiko konplexuak izan ohi dira.\n1. irudia: Airearen tenperatura 2 metrora 2019ko urtarrilaren 31n. (Iturria: climatereanalyzer.org)\nPoloetako Zurrunbiloa oso aire hotzez osaturiko zonaldea da eta Poloen inguruan biraka dabil. Baina ez dago lurrazaletik gertu: 30 bat kilometroko altueran dago, estratosferan alegia. Atmosferaren lehen geruzari troposfera deritzo eta bertan gertatzen dira fenomeno meteorologiko guztiak; ondorengo geruza estratosfera da, 10 eta 50 kilometro arteko altitudean kokatzen dena. Negua hurbildu ahala, egunak laburtzen doaz eta, beraz, Eguzkitik jasotzen dugun energia txikiagoa da. Ondorioz, Poloetan tenperatura asko jaisten da, eta horri esaten zaio hain zuzen ere Poloetako Zurrunbiloa, Poloen inguruan neguan egoten den aire hotzari. Estatu Batuetara iritsi den aire hotza, beraz, ez dator zurrunbilo edo bortize horretatik zuzenean.\nPoloetako Zurrunbiloaren baitan tenperaturak zikloak jarraitzen ditu; hoztu egiten da udazkenetik negua bitartean eta, ondoren, berotu egiten da.\nHorixe izaten da ohiko egoera, baina neguaren gordinean, unerik hotzenean egon behar denean, bat-batean asko berotzen da (-70 edo -80°C-tik -10 edo -20°C-ra alda daiteke egun batzuen buruan). Horri, Estratosferako Bat-bateko Berotzea esaten zaio.\nEstratosferan gertatzen den beroketa horrek eragina izan dezake (baina ez beti) altitude baxuagoetan, hau da, troposferan. Nola?\nEguraldian eragin zuzena duen Jet korrontea deritzonari begiratu behar diogu, antizikloiak eta ekaitz gogorrak mugiarazten dituenari alegia. 10-12 kilometroko altitudean dagoen haize-korrontea da. Ibai zabal bat balitz bezala, bertatik airea oso abiadura handian mugitzen da Poloen inguruan. Hegazkinak, batzuetan, korronte horretaz baliatzen dira bidaia askoz azkarrago egiteko, Ameriketatik Europara bidaiatzean, adibidez.\nPoloetako aire hotzaren eta Tropikoetako aire beroaren arteko muga ezartzen du Jet korronteak, edo, beste era batera esanda, aire hotza goi latitudeetan egotera behartzen du. Korronte hori sendoago edo ahulago izan, gorago edo beherago kokatu, horrek baldintzatuko du, neurri handi batean, latitude ertainetan izango dugun eguraldia.\n2. irudia: Poloetako Zurrunbiloa eta Jet korrontea. Ohiko egoera ezkerraldean eta ez ohikoa eskuman. (Iturria: National Oceanic and Atmospheric Administration, NOAA)\nEstratosferan gertatzen denak troposferan izan dezake erantzuna. Horrela, 30 bat kilometrora gertatzen den tenperatura-igoera horrek Poloetako Zurrunbiloa ahuldu dezake eta horrek beherago dagoen Jet korrontean eragina izan dezake, bertako airearen mugimendua moteldu edo desbidera dezakeelako.\nAbiadura moteltze horrek Jet korrontean ondulazioak eragiten ditu eta, ondorioz, aire hotza latitude baxuagoetara iristen da, hain aire hotza egoten ez den lekuetara, alegia. Era berean, aire beroa latitude altuagoetara iristen da.\nHotz-bolada guztien jatorria ordea, ez dago beti estratosferako bat-bateko berotze horretan. Ondorioetariko bat besterik ez da, hau da, estratosferan eta troposferan dauden bi korronte handi horien arteko elkarrekintzaren ondorioetariko bat.\nMeteo France: Tout Savoir: Le Vortex Polaire\nNational Oceanic and Atmospheric Administration (NOAA): The science behind the polar vortex\nEgileaz: Onintze Salazar Pérez (@onintzesalazar) fisikaria da eta Euskalmet-Tecnaliako meteorologoa.\nArgitalpen-data: 2019/02/12 · Atala: Dibulgazioa, Kolaborazioak\nJuan Ignacio Pérez eta Miren Bego Urrutia Hotza ———————————————————————————————————– Orain azalduko dugunak zerikusi handia du balearen istorioarekin, hasiera batean horrela […]\nMiren Mendia Aranguren Tambora sumendiko eztandaren 200. urteurrena. Azken bolada honetan gure Lurra, badirudi arreta eske ari zaigula sumendien erupzioekin […]\nAsteon zientzia begi-bistan #242 – Zientzia Kaiera\n[…] Zer dira Poloetako zurrunbiloak eta zer harremana dute Estatu Batuetan urtarrilaren amaieran izandako hotz-boladarekin? Hasteko, Poloetako Zurrunbiloa oso aire hotzez osaturiko zona da eta Poloen inguruan biraka dabil. Fenomeno hau estratosferan gertatzen da. Gure burua kokatzeko, Onintze Salazarrek azaltzen […]\nHaizeak daramatzan mugarik gabeko mikroorganismoak – Zientzia Kaiera\n[…] batzuk. Bestetik, antizikloi uneak, hots, egoera meteorologiko egonkorragoko garaiak. Bada, zikloi aldietan aurkitu dituzte lagin horietan mikroorganismo […]


Nola gorde zure ezkontza dibortzioa berehala badirudi - Nola Gorde Zure Ezkontza\nEzkontza ZergakZodiakoaren ZeinuakDibortzioa Aurkitzeko ProzesuaOndare PlangintzaEzkontzan Intimitatea Hazteko Aholku OnenakEzkontza Eta Haurdunaldiaren AholkuakEzkontzarako PrestatzenJaio Aurreko AkordioakEzkontza Lizentzia LortzeaAholkuak Eta Ideiak\nNagusia / Nola Gorde Zure Ezkontza / Nola gorde zure ezkontza dibortzioa berehala badirudi\nNola gorde zure ezkontza dibortzioa berehala badirudi\nEztabaidatu gaizki dagoena\nZuzendu arazo bat aldi berean\nDemagun ezkontza aholkularitza\nEz ezazu konparaziorik egin beste ezkontzekin\nGaldetu zeure buruari ea ezkontzak aurrezteko balio duen\nDemagun barkamena dibortzioa berehalakoan hartu aurretik\nNola nabigatu harreman nahasien ur nahasiak dibortzioa gertu dagoenean?\nInork ez du dibortziatu nahi. Ezkontza amaitzea zaila da ezkontideentzat eta baita haien familiarekin ere. Zoritxarrez, bikote batzuek dibortzioa gertu dagoela dirudien puntura iristen dira. Hori gertatu ondoren, litekeena da biak estresatuta, larrituta eta atsekabetuta sentitzea. Jakin baino lehen, pentsa daitekeen guztia 'Gorde nire ezkontza da. Nire ezkontza salbatu behar dut ”.\nErreakzio naturala da. Egoerak itxaropenik izan ez arren, ezkontza salba daiteke. Baina non bilatzen duzu orientazioa zure ezkontza berehala dibortziatzera zuzentzen bada eta etsipena zure aurpegian handia bada?\nHona hemen nola gorde zure ezkontza dibortzioa gertu dagoela dirudienean.\n1. Eztabaidatu zer dagoen gaizki\nDibortzioa gertu dagoenean, gelditzeak ahalegin batzuk eskatzen ditu.\nBazkideek etengabe landu behar dute harremana gorde daitekeen leku batera itzultzeko. Puntu horretara iristeko, ezkontideek etsaitasuna gainditu behar dute.\nHori egiteko modua ezkontzan gaizki dagoena identifikatzea da.\nBikoteen aholkularitzarekin, ezkontideek eztabaida zailak izaten dituzte modu produktiboan, salaketarik gabe. Gogoratu, dibortzioa berehalakoa denean, arazoak konpontzeko jarrera egokia izateak zure ezkontza salbatzen lagun dezakeela.\n2. Besarkatu zaurgarritasuna\nDibortzioa gertu dagoenean, hala ere, ezkontza gorde eta zoriontasun leku batera iritsi nahian zabiltza, bi alderdiek zaurgarriak izan behar dute.\nSentimenduak berbalizatzeak eta adierazteak bihotzak irekitzen ditu.\nDibortzioa gertu dagoela dirudienean, gizabanakoak haserre eta zainduta egon ohi dira. Horrela erreakzionatu beharrean, adierazi zure sentimenduak modu baikorrean.\nHori eginez gero, dibortzioa eten daiteke, deskonektazio emozionala desagerrarazten laguntzen baitu maitasuna, ulermena eta barkamena sustatuz. Maila emozionalean elkarri harrera eginez egiten du. Ezkontza asko maldan behera hasten dira elkarri irekitzeari uzten diotenean. Izan zaurgarria, partekatu zure sentimenduak eta aurkitu berriro amodioa.\n3. Arazo bakoitzari aurre egin\nArazoak identifikatu eta bi ezkontideak emozioak modu eraginkorragoan adierazteko lanetan aritu ondoren, irtenbide bat eman. Horretarako modurik onena arazo bakoitzari aurre egitea da.\nBerehalako dibortzioa arrakastaz gelditzeko, lankidetza funtsezkoa da.\nDibortzioa gertu dagoenean, portaerak aldatu behar dira eta denbora kausari eskaini behar zaio.\nArazo bakoitzari irtenbidea aurkitzen diozun bitartean, benetan ezkontza konpontzea lehentasunezkoa da.\nIzan ahaleginetan aktibo. Pertsona batek bere lana betetzen ez badu, ez da ezer konponduko.\n4. Demagun ezkontza aholkularitza\nDibortzioa gerta daitekeen seinaleen artean bikotearen arteko komunikazio leizea dago. Orduan, nola gelditu dibortzioa?\nEzkontza salbatzeko modu izugarria dibortzioa gertu dagoenean bikote amorratuaren arteko komunikazio oztopoak apurtzea da. Ezkontzako aholkularitza moduan, hirugarrenen esku-hartze inpartziala zure deitu txartela izan daiteke zure ezkontza dibortziatik nola gorde erantzuteko.\nAholkulari trebatu batek burutik kenduko zaitu, zure ezkontzan komunikazioaren matxuraren arrazoia ikusten lagunduko dizu, ezkontzean itxaropenik gabeko sentimenduak gaindituko ditu eta tresna egokiekin hornituko zaitu huts egiten duten harremanean puntu itsuak antzemateko eta ezkontza komunikazioa hobetzeko .\nOrduan, zer egin dibortzioa gertu dagoenean? Hurbildu zure ezkontza ahultzen duten ikusi ezin dituzun gauzak modu objektiboan erakuts ditzakeen profesional trebatuarengana.\n5. Ez ezazu konparaziorik egin beste ezkontzekin\nNola gorde zure ezkontza itxaropenik gabe sentitzen zarenean?\nHonen erantzunik zehatzena zure ezkontza beste norbaitekin alderatzeari uztea da. Dibortzioaren atarian dagoen ezkontza gordetzeko, garrantzitsua da ulertzea bi ezkontza ezin direla berdinak izan. Harreman orok bere ibilbide berezia du, bere erronka, alde txar eta alde txarrekin.\nEgin ezkontidearen ezaugarri positiboak eta ezkontzari egiten dioten ekarpena, zure harremana asebetetzeko ardatz gisa.\nEz zaitez ezkontza zoriontsu baten azaleko sare sozialen proiekzioarekin larritu, jendeak askotan betetzen duen zentzu faltsu eta oinarririk gabea bilatzen baitute beste pertsonei beren harremanetan zein pozik dauden konbentzituz. Bikotekidearekin partekatzen duten momentuan present gehiago egon beharrean, etengabe argazkiak jartzen dituzte gustukoen eta iruzkinen gorakada lortzeko.\nOrduan, zer egin beste bikoteak bezala bizitzeko presioa dela eta dibortzioa berehalakoa bada?\nAtera denbora zure ezkontideari zure gauzak jendaurrean partekatu beharrean edo beste bikote batzuen sare sozialen jarioek kaltetu beharrean.\n6. Galdetu zeure buruari ea ezkontzak aurrezteko balio duen\nEzkontza dibortziatik salbatzeko moduen artean, zure ezkontzari begirada hotza eta gogorra egitea da eta zure ezkontzaren egoeraren balorazio zintzoa egitea.\nZure ezkontzak aldi baterako estres fasea jasaten ari al da edo ez da maitasunik geratzen? Desiratzen al duzu hautsitako harremana konpondu eta garai onak bezalako harreman zoriontsuaz gozatzera itzuli ala biok nekatuta zaudete eta dena behin betiko itxi nahi al duzu?\nikusminak bihotza gero eta gogokoagoa bihurtzen du\nEzkontza biziberritzeko tresna bikaina bikoteak erretiratzea, lotura denbora handitzea edo elkarrekin aritzea bezalako estresa arintzeko jarduerak egitea da. Hala ere, zure harremanean eta etengabeko eztabaidan une onik geratzen ez bada, ezkontza desleialtasun kasuak edo bateraezintasun ekonomikoak zure harreman zoriontasuna kentzen ari dira, bistan da dibortzioa gelditzea erronka izango dela.\n7. Demagun barkamena dibortzioa berehalakoa dela ikusi aurretik\nBikote bakoitzak bere negoziatzeko moduko harreman multzo propioa du eta akordioak hausten ditu.\nHarremanetan desleialtasuna edo ezkontzan iruzur ekonomikoa bezalako egoerak erabateko aldrebesak izan daitezke ezkontzaren iraunkortasunari dagokionez. Hala ere, harreman batean akatsak egiten direnean, burua mantendu behar duzu eta zure ezkontidea barkatu eta ezkontza gorde edo bertan behera uzteko deia egin behar duzu.\nZure harremanari buruz gogoeta egiterakoan, zure bikotearen gainbegiratzea edo leherketa garrantzitsu bat baino gehiago dagoela ezkontzean, orduan bikotekidea barkatzea eta berriro hastea merezi du.\nEzkontideari barkatuz gero, ez diozu doako paserik emango zuri min egiten jarraitzeko. Era berean, barkamena ez da goi mailako bat izatea, baizik eta minaren eta minaren kateetatik askatzen ari zara, beraz, zure bizitzan bizitza berri bat eman dezakezu berriro ere.\ntxakurrak nire harremana hondatzen


"Txorierriri bira" mendi ibilaldia izango da apirilaren 8an - Mintzalaguna\n“Txorierriri bira” mendi ibilaldia izango da apirilaren 8an\nTopagunea Kategoria gabe 7 martxoa, 2017 0 Comment\nTxorierriko berbalagunek eta eskualdeko mendi taldeek “Txorierriri bira, oinez”, 48km-ko mendi ibilaldia antolatu dute. Apirilaren 8an izango da eta zirkuitu osoa egin nahi ez dutenek ibilbide laburragoak ere izango dituzte. Izen ematea zabalik dago jadanik.\nIbilbidea Derioko Baserri Antzokian (BAN) hasiko da, 8:00etan, eta Gailur, Arroeta, Untza eta Sondika mendien inguruan izango da. Wikiloc-en aurki daiteke, osorik, bertan klik eginda.\nNorbere indarra neurtzeko deia egin dute antolatzaileek eta, horretarako, 7 eta 15 km arteko lau ibilaldi bereizi dituzte. Beraz, Baserri Antzokian ez ezik, eskualdeko beste puntu askotan has daitezke parte hartzaileak. Gainera, azken etapak umeekin egiteko egokiak dira (Akarlanda-Derio edo Lauro-Derio). Izan ere, ingurua, natura, lagunartea eta euskara gozatzea dira ekimenaren helburuak.\nAmaieran afaria izango da Baserri Antzokiko txokoan, nahi dutenentzat (15€, entsalada, gisaua eta postrea).\nIbilaldian parte hartzeko izen ematea apirilaren 4ra arte dago zabalik. Prezioa: 2 euro, edaria eta fruta barne. Eskola umeak doan. Horretarako, 635.75.3595 telefono zenbakira deitu edo txorierri.berbalaguna@gmail.com helbidera emaila bidali.\n← Asteburu pasa Etxalarren, martxoaren 17tik 19ra\nAurtengo Mintza Eguna ekainaren 3an Derion! →\nMINTZA EGUNA IRUDITAN!\nIGO HEMEN ARGAZKIAK!


Mari-marietta - Librería papelería El Arruí\nIpuin klasikoen elementu asko biltzen dira liburu honetan: gizon ezezagun bat, ofizioz bibolinjole, galtzerdiak eta beste galtzen dituena, arropa sokatik erorita. Mundua ezagutzen du, izaeraz sentibera da eta ipuin asko dakizki, hor-hemen entzundakoak. Neskatila bat ere bada, bibolinjolearekin liluratuta, etxeko atezainaren alaba, amaren etxean bizi dena. Neskatila dena berria egiten den adin horretakoa izaki, begiak bete argi ditu kanpotik datorkiona harrapatzeko. Ipuinetan ageri zaigun unibertsoa oso berezia da. Emakumeekiko lilura ageri da, emakumeek beren errealitate propioa beren ahoz islatzeko beharra aldarrikatzen da. Pertsonaia nagusiak bizi duena bidaia iniziatikoa da. Arazoz betetako bidaia. Pertsonaiaren psikologian sartzeko ahalegin berezia egin du autoreak.


Ibaia ez da toki bat: Urumea - Nagore Legarreta\n[Garatzen ari den proiektua]\nAita Aranon jaio zen, Ama Hernanin, ni tartean bizi naiz Ereñotzun…Urumea ibaiak marrazten duen bailaran. Bailara honetako irudiak etortzen zaizkit burura, etxea eta jatorriaz pentsatzen dudan bakoitzean, bai hemen eta bai munduaren bestaldean: eskailuak, hezetasuna, udarako bainu freskagarriak, sagarrondoak eta gainerako zuhaitzak, huntza, basurdeak, azkonarrak, gainerako biztanleak… baita gizakiek utzitako markak ere: zentral hidroelektrikoak, zubiak, fabrikak, kanalak, errepideak, pistak etxeak, sagardoa, festak…. Barruan sartuta ditugun irudiak dira, gure izaera moldatzen dutenak, txikitan entzuten genituen kondairak bezala: birramona Urumeara isurtzen den errekatxo batetako putzuan, lamizuloan, elkartzen omen zen lamiekin eta hortzekin harrapatzen omen zituen amurrainak.\nUrumea ibaia ez da toki bat, ez da ubide bat, ez da orain hemen eta gero han jarri daitekeen ur kanal bat, Urumea ibaia bizirik dagoen izakia da, orain zabaldu eta gero uzkurtu egiten dena, gure birikak bezala.\nAbaño, Fagollaga, Ugaldetxo, Tximistane, Ermita, Latxe, Pikoaga, Arranbide…. eta Urumeako beste hainbat txoko bisitatu ditut azken hilabeteetan, Urumea ibaia sortzaile begiz dokumentatzeko botatako hordagoari erantzunez. Lata zilindriko ezberdinekin sortutako kamarak urazalean kokatu ditut, berunekin lotutako trípode baten gainean jarrita. Urumea ibaiak zer ikusten duen, galdera horri, erantzuna bilatu nahian ibili naiz eta ibairen begietan jarri dut kamara.\nLan prozesua azaltzen duen bideoa\nHauxe izango da Poloniako Wroclaw hirian, 2017ko abuztu eta irailan egingo dudan erresidentzian jarraituko dudan lan ildoa. Izan ere, nire proiektua aukeratu dut Etxepare Institutuak eta Air Wro erakundeak, hirian erresidentzia artistikoa egiteko. Kasu honetan atzerritarraren ikuspuntutik egingo dut lanketa eta hiri-testuinguru batean kokatuta. Hiria zeharkatzen duen Odra ibaiari galdetu nahi nioke hiria nola ikusten duen, izan ere, badirudi ibaia hiria marrazten duen elementu garrantzitsua dela, bai geografikoki eta bai emozionalki. Hiria izan baita, hiriaren suntsiketa eta berpiztearen testuinguru isila, konstante mantendu den elementuetako bat. Ibaia ardatz gisa erabiliko dut proiektu honetan eta hiritarrak ere integratuko ditut. Lanketa bat garatuko dugu eta hiritarrei eskatuko diet ibaia erretrata dezaten beren esperientziak kontatuz. Tokiko musikariekin elkarlanean ere ariko naiz. Ontziekin egindako instrumentuak eraikiko ditugu eta haiekin batean ibaiko ura erabiliko dugu proiektuaren soinu banda sortzeko.


Idoia Besada eta Xabier Artola irabazle, 33. dantza txapelketan - Bergara - Goiena.eus\nIdoia Besada eta Xabier Artola irabazle, 33. dantza txapelketan\nAmaia Txintxurreta Guridi 2018-09-14 23:11\nIdoia Besada eta Xabier Artola irabazleak, irabazleen garaikurrak jaso osteko dantzan.\nPasaiako Idoia Besada eta Irurako Xabier Artolak osatutako bikotea izan da txapeldun Bergarako musika eta dantza eskolak antolatu duen nagusiendako dantza solte txapelketan. Bigarren gelditu dira Saioa Galarraga eta Julen Murgiondo bergararrak, eta hirugarren postua lortu dute Lezoko Maider Aginagak eta Iker Belintxonek.\nGuztira hamar bikotek hartu dute parte nagusiendako 33. dantza txapelketan. Aurten estreinakoz Seminarixoan egin dute, Udal pilotalekuan egin beharrean, eta guztira 200 lagun inguru izan dira fandangoaz eta arin-arinez osatutako saioaz gozatzen.\nBikote bakoitzak fandango eta arin-arin bana dantzatu behar izan du. Azpeitiako Elaia Elorza eta German Aranburu izan dira lehenak; Legazpiko Idoia Narbaiza eta Irati Olaizola igo dira gero oholtzara; eta Azpeitiako Maite Beobide eta Mikel Subinasen txanda izan da ostean; Lezoko Maider Aginaga eta Iker Belintxon etorri dira gero; bosgarrenak izan dira Laura Bastida eta Ekain Uzkudun; seigarrenak Sara Chaves eta Gorka Etxeandia; eta zazpigarren, Azpeitiako Maider Arrieta eta Jon Ander Iriondo; Bergarako Saioa Galarraga eta Julen Murgiondo izan dira parte hartzen zortzigarrenak; eta euren ostean Pasaiako eta Irurako Idoia Besadak eta Xabier Artolak eskaini dituzte euren dantzak; azkenik, Errezilgo eta Azpeitiako Leire Eizmendi eta Gorka Kerejeta igo dira oholtzara.\nBergarako Saioa Galarraga eta Julen Murgiondo, dantza txapelketan.\nTxapelketarako puntuagarriak izan ez diren bi ariketa berri ere egin dituzte txapelketan. Alde batetik, fandangoan besoen erabilerari eman diete garrantzia. Bestetik, arin-arinean espazio txikian bikoteak dantzatzeko izan duen gaitasuna hartu dute kontuan.\nEpaimahaiak nabarmendu du maila oso ona erakutsi dutela parte-hartzaileek. Pasaiako Idoia Besadak eta Irurako Xabier Artolak lortu dute puntu gehien, eta beraz, eurendako izan da irabazleen txapela.\nIdoia Besada eta Xabier Artola irabazleak, garaikurrarekin.\nBigarren gelditu dira txapelketan Bergarako Saioa Galarraga eta Julen Murgiondo.\nSaioa Galarraga eta Julen Murgiondo, bigarren saria jasotzen.\nEta hirugarren postua lortu dute Lezoko Maider Aginagak eta Iker Belintxonek.\nMaider Aginaga eta Iker Belintxon hirugarren sariarekin.


Hipoteka onena hautatzeko 7 urrats | Consumer\nHipoteka aukeratzeak datozen hamarkadetan etxeko finantzak markatuko dituenez, produktu hau ulertzeko eta aztertzeko denbora inbertitzea merezi du\nEgilea: Argitaratze-dataren RODRIGO BLANCH, HELPM eta CASH\narabera: Asteartea, 2017ko uztailaren 11\nEtxebizitza bat erostea estresagarria gerta daiteke, ohikoa baita saltzaileek nahiz erosleek transakzioa amaitzeko presa pixka bat izatea. Premia hori dela eta, eroslea axolagabekeriaz joka dezake finantzaketa bilatzearekin eta hipotekaren negoziazioarekin, eta horrek ateak zabalik ditu etorkizunean arazo ekonomiko handiak izateko. Ulertzea, konparatzea eta aurreikustea kontsumitzaileek eskura dituzten arma ahaltsuenak dira, hipoteka hautatzeko hurrengo zazpi urrats hauetan ikus daitekeen bezala.\n1. Zein da uneko hipotekarik onena?\nInternetek jendearen eskura jartzen du edozein gairi buruz behar den informazio guztia. Hipotekak ez ziren gutxiago izango, eta, beraz, Sarean bilaketa soil bat eginez gero, ohiko terminoak eta baldintzak ezagutzen has gaitezke.\nHorrela, bizkor entzun ondoren, orain hipotekarik onenak zein diren jakiten da, edo, behar den finantziazioa lortzeko, bankuari finantza-profil sendoa aurkeztu behar zaio.\nHori, lehenik eta behin, kontratu finko batekin lortzen da, erakundeari kuotak ordaintzeko etorkizuneko diru-sarrerak bermatzeko. Halaber, 1.500 eta 2.000 euro bitarteko gutxieneko diru-sarrera garbiak eskatzen dira maileguaren titular guztien artean.\n2. Zenbat aurreztu behar da etxe bat erosteko?\nHipoteketan kontuan hartu beharreko beste puntu bat da ez dutela finantzatzen etxebizitzaren salerosketaren edo tasazioaren arteko baliorik baxuena. Zenbatekoaren gainerakoa aurrez aurrezkiekin ordaindu beharko da.\nHorrez gain, salerosketa eta hipoteka eskrituratzeko zenbait gastu ere badaude, salerosketaren% 15eraino irits daitezkeenak. Ordainketa horiek ere kontsumitzaileek ordaintzen dituzte, eta, beraz, 100.000 euroko etxea erosi nahi izanez gero, bankuaren oniritzia bermatzeko, 35.000 euro inguru aurreztu beharko lirateke.\n3. Beste hipoteka batzuekin alderatu\nAurrean jartzen duten lehen eskaintzaren alde egitea finantza pertsonalekin erruleta errusiarrean jokatzea besterik ez da. Etxebizitza erosteko presak bultzaturiko erabaki txar bat (batzuetan normala da, izan ere, baliteke arras kontratua sinatuta egotea, bilaketa denbora mugatu ahal izateko), eta, ondorioz, azokako eskaintzarik onena aurkitzea.\nErabakia hartzeko uneanGutxienez hiru hipoteka-eskaintza izatea gomendatzen da. Horrek aukera emango du bankuek bezeroaren profilarekiko duten jarrera zein den jakiteko.handitu egiten da erakunderen batek tratu hobea izateko aukera.\n4. Hipoteka negoziatzea\nKontuan izan behar da hipotekak ez direla produktu itxi bat, baizik eta erakundeek beren tarifak egokitzen dituztela eskatzaile bakoitzaren profilera. Profil ona edo berme handia izanez gero, propietate asko bezala, posizio onean egongo da bankuarekin negoziatzeko.\nAurreko puntuan hainbat erakundetan hainbat eskaintza jasotzearen garrantzia azaltzen bazen, hemen erakusten da funtsezkoa dela eskaintzez baliatzea negoziazio-arma gisa. Betiko bankuak lehiakideek baino baldintza txarragoak eskaintzen baditu, baliteke besteren eskaintza berdindu edo are hobetu nahi izatea, bezeroari kontserbatzeko.\nHemen lor daiteke erakundeak komisio bat kentzea edo hipotekaren kuota murriztuko duen interes tasa txikiagoa izatea.\n5. Ezagutu etxe bat erosi aurretik\nNorbere burua ezagutzeak ez du zerikusirik hipoteka batekin, baina egia da. Gustatzen zaigu arriskua? Kontserbadoreak gara? Berme gehiago nahi dugu? Nahiago dugu gutxienekoa?\nGaldera horiei guztiei erantzun guztiak eman diezazkiekete, besteak beste, hipoteka finko baten edo aldagai baten artean aukeratzeko. Puntu horretan, jakin beharko litzateke tasa finkoaren aldeko apustua eginez gero, litekeena dela diru gehiago ordaindu behar izatea, baina ziur egongo da kuota ez dela aldatuko erreferentzia-indizeen igoera handia izanez gero.\n6. Etxebizitza erosi aurretik galdetzea\nBeste urrezko arau bat da argi ez dagoen ezer ez sinatzea, konbentzitzen amaitzen ez delako edo puntu jakin bat zeri dagokion zehatz jakiten ez delako.\nSinadura-prozesuan, arrisku-azterketa egiteko eskatzen den dokumentazio guztia bankuari eman ondoren (profilaren azterketa), FIPER (informazio-fitxa pertsonalizatua) eskatzea komeni da, erakundeak proposatzen duen eskaintza azaltzeko. Horrela, hipoteka zer izango den ikusten has gaitezke, dokumentu honetan maileguaren ezaugarri nagusiak laburtzen baitira. Adibidez, hipotekan zoru-klausula egonez gero, FIPErren nabarmendu beharko luke.\nEra berean, azken eskriturak kontsultatu ahal izango dira aukeratutako notarioan sinatu baino hiru egun lehenago.\n7. Zuhurra izatea: Zer gertatuko da bihar?\nEgoera pertsonala denborarekin alda daiteke. Noizbait, diru-sarrerak murriztu egin litezke, etxeko ekonomia posizio ahul batean utziz, edozein ezustekoren ondorioz hipotekatik kanpo hipotekatuta gera baitaiteke.\nZein etxebizitza baimendu daitekeen jakiteko, eta zein izango den hipoteka pertsonalen gaineko hipotekaren eragina, onena izango da hipoteka-kuotaren simulagailua erabiltzea, proposatutako eskaintzaren irismena ezagutzeko.\nSimulazio bat eginez, hipoteka finko bat aukeratzen bada, hipotekaren bizitza osoan zer ordainduko den jakin daiteke. Aldiz, tasa aldakorra aukeratzen bada, zenbait simulazio egitea gomendatzen da, euribor balio desberdinekin, non bistaratu ahal izateko zer neurritan ordain daitekeen hipoteka, erreferentzia-indizeak desarratzen badira.


Argazkiak: San Miguel kale berria Amorebietan - www.amorebieta.com – Hilero Zornotzan\nArgazkiak: San Miguel kale berria Amorebietan\nEscrito por Hilero en Noticias · 2018/12/21 · No hay comentarios\nAmorebieta-Etxanoko udalak San Migel kalea berrantolatu, asfaltatu eta seinaleztapena hobetu du. Jarduketa eremua San Migel kaleko 21 bisean hasi eta Bideaurreraino izan da.\nOndoko lanak egin dira: aparkaleku plazak berrantolatu, Jauregizahar auzora sartu eta irteteko errotonda bat jarri da trafikoa arautzeko, zorua asfaltatu eta seinaleztapena hobetu da tarte guztian.\nLan hauekin aparkaleku plaza kopurua berrantolatu eta handitu da, guztira aparkatzeko 20 plaza egongo direlarik eta trafikoa arintzeko bidea berrantolatu da eta ibilgailuen zirkulazioa gehienez 30 kilometro orduko abiaduran egingo dela bermatu.\n« Amorebieta-Etxano destina 919.217 euros a los proyectos ciudadanos surgidos en los presupuestos participativos\nErrege Magoak musikaz, argiz eta ilusioz helduko dira Zornotzara »


Anari Alberdi: “Min egiten dit talde berriak ingelesez aritzen direla ikusteak” | EIBZko liburutegia\nAnari Alberdi: “Min egiten dit talde berriak ingelesez aritzen direla ikusteak”\n2016/05/19 -n Amaia-kargitaratuta\njalgika.eus / 2016-05-16 / 648 hitz\nIa hogei urte eman ditu Anarik oholtza gainean, izen horrekin sinatutako lehen diskoa 1997an argitaratu baitzuen. Tarte horretan bera eta bere sorkuntza asko aldatu direla aitortu du. Etengabe aldatzen ari den mundu honetan atzean geratu ez denaren seinale.\nIa hogei urte beteko dira lehen diskoa argitaratu zenuenetik, nola aldatu da zure sorkuntza? Nola ikusten duzu egindako bidea?\nNiretzat asko aldatu da, baina kanpotik ikusita, besteek ez dakit gauza bera esango luketen. Hogei urteotan zenbat aldatu zaren zuk soilik dakizu, baina kanpokoek, agian ez dute hainbesteko aldaketa nabarituko. Norberak bere aldaketaren gainean daukan sentsazioa askoz indartsuagoa dela iruditzen zait. Ni neu asko aldatu naiz eta, gainera, saiatu naiz aldatzen. Bide bat egiten saiatu naiz, leku desberdinetara jotzen, eta disko bakoitzarekin bide horretan pausu bat aurrera eman dut. Nire lehen diskoa oso biluzia da, eta, orduan bezala, orain ere bakarrik jotzen dut askotan. Baina ez da gauza bera orain dela 20 urteko disko horretako Anari edota aurreko astean Ermuan bakarrik gitarrarekin aritu zena. Beraz, erantzuna da bai, aldatu da.\nAurrekari Penalak disko berria aurkezten zabiltza. Nahi duzun leku horretatik gertuago sentitzen zarela adierazi duzu horren harira.\nZenbait kantutan sentitu dut. Nik neure burua entzunda, inguruan ikusten ditudan gauzak… Batzuetan, ez zara heltzen zuk nahi duzun leku horretara. Izan daiteke melodiagatik ala hitzengatik, edo bien nahasketagatik, interpretazioagatik, taldeagatik… gauza asko daude tartean. Batzuetan, zerbait esan egin nahi duzu, baina ez zara heltzen. Eta alde horretatik, gustura geratu naiz disko honetako zenbait kantarekin, nire helmuga zen leku horretara gerturatu naizelako.\nEmakume sortzaileek emakumeentzat soilik sortzen duzuela esaten duen topikoa apurtze aldera, zure sorkuntzak generoaren muga hausten duela uste duzu?\nEz dakit gizonek idazten dituzten kantak gizonentzat soilik idazten dituzten edo, aldiz, denentzat diren. Topikoa da esatea gizonek idazten dutena unibertsala dela, hau da, denena dela, eta emakumeek egiten duguna soilik emakumeentzat dela. Larriena zera da, emakumeok, neurri batean, sinetsi dugula hori eta, gainera, topiko horren arabera, emakumearenak gutxiago balio duela. Oso gai potoloa da, eta, egia esan, niri ere kostatu zait horretaz jabetzea.\nBaina, bai, ematen du gizonena unibertsala dela eta emakumeena emakumeentzat, eta gauza sotil horien kontra indarra egin beharra dago. Zein da gai femeninoa? Abeslari femeninoak garela esaten digute guri, eta zergatik ez diote Berri Txarrak taldeko Gorka Urbizuri esaten abeslari maskulinoa dela? Ez, Gorka abeslari neutroa da eta ni abeslari emakumezkoa naiz. Hori dena gizonen asmakuntza bat da, eta hori deseraikitzen lan handia egin behar dugu. Niri galdetu didazun bezala, hurrengoan, gizon bati galdetu behar diozu ea bere sorkuntza maskulinoa den.\nGarrantzitsua da sorkuntza lanaren transmisioa eta komunikazioa?\nTransmisio horrek inporta dit. Min egiten dit talde berriak ingelesez aritzen direla ikusteak, adibidez.\nEuskal kulturaren partaide naizen aldetik, garrantzitsua iruditzen zait transmisioa. Baina esango nuke gauza orokorrak transmititu behar ditugula, eta ez hainbeste kantuak.\nEuskaraz abesteko grina transmititzea garrantzitsuago iruditzen zait, euskal kantuen transmisioa baino. Euskal kantuak bidean galduko dira, nahi eta nahi ez. Hurrengo belaunaldiek ez dute jakingo Mikel Laboa zein zen. Pasatuko da, AEBetan Elvis eta Dylan pasatu ziren moduan. Asko obsesionatu gara horrekin.\nBaina beti egongo da jendea hori bilatuko duena, pentsatu nahi dut, guk gure aurrekoak bilatu genituen bezala. Benetan inportanteena da euskaraz sortzeko grina transmititzea.\nHorregatik izugarrizko pena ematen dit talde berriak ingelesez aritzen ikusteak, eta uste dut hor ez dugula lortu transmisio hori. Azken finean, munduari begiratzekotan, argi daukat zeure mundura eta zeure mundutik begiratu behar diozula. Hori litzateke gure erronka. Esate baterako, Euskadi Gaztea bezalako plataforma batek euskaraz transmititzen du ingelesezko musika. Agian, hori ondo dago, baina beste zer edo zer behar da.\nZein da zure iritzia Jalgi eta antzeko ekimenen gainean? Euskal komunitatea, bai sortzaileak zein zaletuak biltzeko modu bat da?\nDudarik ez. Guretzat, sortzaileontzat, beste sortzaile batzuekin ibiltzea beti da ederra. Eta ederra da, halaber, kokapen geografikoaren hautua, eta sormena mapa batean kokatzea. Oso gustura gaude, Laudion jotzeko aukera gutxi izan ditugulako. Aukera ederra da, gainera, Agustin Alkhat eta Gorka Urbizurekin taula gainera igotzea, eszena desberdinak nahasten direlako. Ekimen indartsua eta interesgarria da, zalantzarik gabe.\nKategoria D eredua, DBH 3. eta 4. mailak, Elkarrizketa, Euskara, Kultura, Musika, Musika, Sustatu.eus, etiketak jalgika.eus by Amaia. Gorde lotura.


Saint-Laurent-en-Caux - Wikipedia, entziklopedia askea.\n49° 45′ 04″ N, 0° 52′ 50″ E / 49.7511°N,0.8806°E / 49.7511; 0.8806Koordenatuak: 49° 45′ 04″ N, 0° 52′ 50″ E / 49.7511°N,0.8806°E / 49.7511; 0.8806\nBoudeville, Bretteville-Saint-Laurent, Gonnetot, Prétot-Vicquemare, Reuville, Saâne-Saint-Just eta Le Torp-Mesnil\n771 (2017ko urtarrilaren 1a)\n382 (%49.5) 389 (%50.5)\nSaint-Laurent-en-Caux Frantziako udalerria da, Itsas Sena departamenduan dagoena, Normandia eskualdean. 2013an 803 biztanle zituen.\n2007an Saint-Laurent-en-Caux udalerrian erroldatutako biztanleak 803 ziren. Familiak 312 ziren, horien artean 72 pertsona bakarrekoak ziren (16 bakarrik bizi ziren gizonak eta 56 bakarrik bizi ziren emakumeak), 88 seme-alabarik gabeko familiak ziren, 128 seme-alabak dituzten bikoteak ziren eta 24 seme-alabak dituzten guraso-bakarreko familiak ziren.\n2007an 349 etxebizitza zeuden, 311 familiaren etxebizitza nagusia ziren, 24 bigarren erresidentzia ziren eta 14 hutsik zeuden. 306 etxeak ziren eta 39 apartamentuak ziren. 311 etxebizitza nagusietatik 161 bere jabearen bizilekua ziren, 145 alokairuan okupaturik zeuden eta 5 doan lagata zeuden; 1ek gela bat zuen, 30 etxek bi zituzten, 69 etxek hiru zituzten, 83 etxek lau zituzten eta 128 etxek bost zituzten. 229 etxek euren parking plaza propioa zuten azpian. 153 etxetan ibilgailu bat zegoen eta 117 etxetan bat baino gehiago zituzten.\nSaint-Laurent-en-Caux udalerriko biztanleria-piramidea 2009an .\n2007an lan egiteko adina zuten pertsonak 518 ziren, horien artean 375 aktiboak ziren eta 143 inaktiboak ziren. 375 pertsona aktiboetatik 340 lanean zeuden (199 gizon eta 141 emakume) eta 35 langabezian zeuden (14 gizon eta 21 emakume). 143 pertsona inaktiboetatik 41 erretiraturik zeuden, 41 ikasten zeuden eta 61 "bestelako inaktibo" gisa sailkaturik zeuden.\n2009an Saint-Laurent-en-Caux udalerrian 320 unitate fiskal zeuden, 825,5 pertsonek osaturik. Pertsona bakoitzeko diru-sarrera fiskalaren mediana urteko 15.166 euro zen.\n2007an zeuden 36 komertzioetatik, 1 erauzte enpresa zen, 1 janari enpresa zen, 4 bestelako produktu industrialen fabrikazioko enpresak ziren, 5 eraikuntza enpresak ziren, 10 ibilgailuen saltze eta konpontze enpresak ziren, 3 garraio enpresak ziren, 2 finantziazio enpresak ziren, 1 higiezinen enpresa zen, 2 zerbitzu enpresak ziren, 6 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 9 zerbitzu publikoetatik, 1 posta bulegoa zen, 1 ibilgailuen konpontzeko eta nekazaritza tresnetako lantokia, 1 ibilgailuen ikuskaritza teknikoko lekua, 1 igeltseroa, 2 margolariak, 1 iturgina, 1 argiketaria eta 1 ile apaindegia.\n2000. urtean Saint-Laurent-en-Caux udalerrian 11 nekazaritza-ustiategi zeuden, 342 hektarea erabiltzen.\nReuville (0,9 km)\nBretteville-Saint-Laurent (1,3 km)\nGonnetot (2,3 km)\nSassetot-le-Malgardé (2,4 km)\nBoudeville (2,9 km)\nPrétot-Vicquemare (3,1 km)\nBénesville (3,2 km)\nCanville-les-Deux-Églises (3,5 km)\nSaâne-Saint-Just (3,6 km)\nBrametot (3,9 km)\nBNF: 152751829 (data)\nOrriaren azken aldaketa: 28 azaroa 2020, 13:52.


Facebook Iragarkien kanpaina jarri genuen abian doako bidaia bat sustatzeko. Horri esker, milaka gustatu, partekatu, txio eta bidaia blogetako 50 lotura inguru sartu dira. Bilaketa organikoaren trafikoa% 35 hobetu da pare bat hilabetetan zehar, akzio sozialak eta sarrerako estekak Google-ren algoritmoaren ranking faktore nagusiak direlako. Amine Rahal, Little Dragon Media enpresako sortzaile eta zuzendari nagusia\nBatez beste, iragarkiak ere jartzen diren gako-hitzen eta esaldien bilaketa organikoaren trafikoaren% 10-20% igoera ikusi dugu, batez ere markako bilaketaren inguruan. Iragarki horiek ere oso merkeak dira eta ondo funtzionatzen dute, normalean kostu txikiagoa izaten baitute. Kent Lewis, Anvil-eko sortzailea eta presidentea\nBistan denez, bere bezeroa web eta mugikorreko diru sarreren oinarri txiki batetik hasi zen. Eta badira beste bi ohar garrantzitsu. Bat: urte osoa inbertitu zuen bilatzaileen optimizazioan. Hori da sarritan ikusten ez duzun dedikazioa eta ahalegina - eta epe luzeko ikuspegia. Eta bi: zure kilometrajea aldatu egin daiteke. Merkaturatzaile batek ilargia lortu eta izarrak jotzeak ez du esan nahi merkaturatzaile guztiek emaitza berdinak lortuko dituztenik.\nEta, gutxienez, Garrison-en emaitzek marketineko kanalen arteko sinergien beharra frogatzen dute. Ordaindutako eta organiko marketin kanalen arteko sinergiak bilatu eta ustiatzen ez dituzten merkaturatzaileek urre hutsa galtzen dute.


Baratze eta soroak hilerri bihurtu zirenekoa — Igartubeiti Baserria\nEuskal Herrian nekazari, artzain eta baserritarrei modu berezian eragin zien bi epidemia gogor ekarri nahi ditugu gogora: Izurri beltza eta Izurri Atlantikoa.\nEzaguna da Erdi Aroan XIV eta XV. mendeetan Europa guztia hankaz gora jarri zuen epidemia larria: izurri beltza alegia. Berau XIV. mendean hasi eta ia XVII-XVIII. mendera bitarte aldiro- aldiro agertzen zen epidemia izan zen, eta biztanleriarengan sekulako sarraskia eragin zuen. Orduko Europako populazioa %40 murriztu zen.\nDakigunaren arabera, izurri beltza lehen aldiz XIV. mendeko bigarren erdialdean, udara aldera iritsi zen Euskal Herrira. Mende haietan hiriek berpiztekunde handia izan zuten eta landa eremuarekin harreman zuzena zutenez, merkataritzak garrantzi handia hartzea eragin zuen, eta bide batez izurria zabaltzen ere lagundu zuen. Esate baterako, ezin da ahaztu, Santiago edo Done Jakue Bideak Euskal Herri osoa zeharkatzen zuela, eta ondorioz baliteke izurria bertatik sartu izana; bai Nafarroa aldetik eta baita kosta aldetik ere, Gipuzkoa eta Bizkaian zehar.\nXIV. mendean oraindik ere nekazalgoa ez zen gaur ezagutzen ditugun baserrietan bizi. Igartubeiti bezalako baserriak eraikitzeko beste mende bat igaro beharko da oraindik. Ipar isurialdean mendi eta basoen magaletan bizi ziren nekazari eta artzainak, beste batzuk berriz, eta batez ere hego isurialdean, herrixka txikietan.\nIzurrite honek ez zien modu berean eragin orduko gizartea osatzen zuten talde sozial ezberdinei. Esate baterako, nekazalgoak gorriak ikusi behar izan zituen. Izurriteak aurrez biologikoki ahulduta zeuden nekazariekin ez zuen gupidarik izan. Urte haietan gertatu ziren eguraldi aldaketen ondorioz uzta kaxkarreko sasoiak izan ziren eta gosete asko eragin zituen. Gainera, nekazalgoaren egoera sozial eta politikoa ere ez zen xamurra jauntxoek agintzen zuten sistema feudal hartan, eta izurritearen eraginez egoera are larriago batekin topo egin zuten. Honen aztarnak Gebara leinuak, Gipuzkoako eta Arabako familia-leinu boteretsuenetako bat, nekazariei ezarri zizkien neurri gogorretan topa ditzakegu:\nErrentak garestitu zituen: bai dirutan eta baita espezietan ordaindu beharrekoak ere.\nBasoaren ustiepaenari zergak ezarri zizkion.\nBere lurretako garia erostera eta bere jabegoan zeuden errotak erabiltzera behartu zituen herritarrak.\nEgoera honen ondorioz, laborantzarako erabiltzen ziren lur asko bertan behera utzi behar izan zituzten, eta Nafar Erresumako eta Araba eta Bizkaiko zenbait herrixka ustu egin ziren. Ez da harritzekoa ondorengo urteetan han hemenka nekazarien matxinadak ugaritu izana. Bizi zuten ezinegonaren erakusgarri dira.\nBaina Euskal Herriko baserritarrak gogorren astinduko zituen izurritea geroago etorri zen, 1597an alegia. XVI. mendean gizarte eta ekonomian zenbait eraldaketa ematen hasiak ziren, Aro Modernoari ateak irekiz. Askoren ustez, Euskal Herriaren urrezko aroaren garaian gaude, Nafarroako Erresumaren konkista gertatu zen garai honetan.\nTestuinguru honetan, XV. mendetik hasita, sortu ziren Euskal Herrian Igartubeiti bezalako milaka baserri. Badirudi, aurreko mendeetako krisiak atsedena eman ziela gure baserritarrei, eta gaur gure bizileku, lantoki eta museo diren etxe eder ugari egiteko eta gure bazterrak lantzeko moduan izan ziren. Ameriketako konkistak eta honek ireki zituen mundu eta merkataritza bide berri haiek, baserrietan ere bazuen eragina. Nola hornitu zitekeen bestela geroz eta baliabide gehiago behar zituen Inperioz osatutako gizarte hura?\nBaserritar horiek, beraien baserri horietaz gozatzen hasi bezain laster, 1597. urte inguruan beste izurri baten erasoaldia pairatu behar izan zuten, Izurri Atlantikoa bezala ezagutzen dena. Oraingo honetan, izurria itsasoz iritsi zen Euskal Herrira. 1596ko neguan “Rodamundo” izeneko itsasontzia Santanderreko kaira iritsi zen, arkakusoz betetako ohial eta arropa ugari zekartzan Flandesetik. Ohial hauek hiribilduetako merkatu eta azoketan saltzen hasi orduko zabaldu zen izurritea. Lehenik hirietan, eta ondoren herri eta landa eremuetan.\nGainera aurreko urteetako zenbait gertakarik, 1593ko uholdeak errota, soro eta abere ugari suntsitu zituen, eta 1594. urtean gosete handiak izan ziren. Beraz, Izurri Atlantiarrak orduko baserritarrak babes handiegirik gabe harrapatu zituen. Esate baterako, Izurriteak Oñatin sekulako anabasa eragin zuen edota Igartrubeititik gertu, Legazpiko Mirandaola burdinolan langile guztiak hil ziren.\nIzurriaren eragina izugarria izan zela erakusten dute garaiko kronika ezberdinek. Epidemiari ihesi, garaiko aristokrazia landa eremuetan zituzten jauregi eta etxeetan gotortu zen. Baserritarrak ordea, beraien etxeetatik irten gabe egotera derrigortu zituzten, lehio eta ate denak itxita mantendu behar zituztelarik. Dozena bat lagun denak elkarrekin etxean, higiene handirik gabe. Kandelen argipean egon beharko zuten. Eta ez, ez zuten balkoietako bingo jolasik edo musika kantaldirik. Nola igaro ote zituzten Igartubeitin egun haiek?\nEta ondorioz, baratze eta soroak landu gabe geratu ziren. Gari eta gainerako uztak soroetan usteldu ziren. Edota geratzen zen gari apurra jauntxoek eskuratu zuten, eta prezioekin espekulazio ugari egin zituzten. Nork hornituko zuen orduan gosez eta gaisotasunaren bildurrean zegoen gizarte hura? Eta gaur, zein dira gure elikadura oztopatu ez dadin lanean jarduten dutenak?\nMende haietako egoeraren larritasuna aipatzen dute hainbat kronika edo idatzik. Horietako batzuk esaten dutenez landatu gabe gelditu ziren soro eta baratzeak hilerri bilakatu ziren. Abereak berriz nagusi edo artzainik gabe libre zebiltzan baserri inguruetan, inongo kontrolik gabe. Garai honetan San Roke eta San Sebastian santuen inguruko gurtzak eta prozesioak areagotu egin ziren. Hauek gizakia, ganadua eta uztak izurriteetatik babesten dituzten santuak baitira.\nGurera etorrita, Igartubeitiren kasuan, XVI. mendeko azken urteetan eta XVII. mendeko lehen urteetan, bertan bizi zen Kortabarria familia dirudienez egoera estuan zebilen. Dokumentuek erakusten dutenaren arabera, Joan Kortabarria Igartua etxeko jauna zen garai horretan, Igartubeitiko seme guztiak hil ziren eta ondorioz, lurrak lantzeko lan indarrik gabe geratu zen baserria, eta honek ia ia nekazaritza lan guztiak alboratu beharra ekarri zien. Abelazkuntzari ekin zion orduan Igartubeitik, inguruko baserritarrekin irabaziak banatzeko egin zuten tratu bati esker. Badirudi beraz, zuzenean ez bada ere, izurrite hark Igartubeitiko sendiari ere eragin izana, baserriko produkzio moduak eraldatzeraino. Izurritearen urte haietan, Igartubeitin behintzat ez zuten sagardo faltarik izango.\nUrte gutxiren buruan ordea, Kattalin oinerdeko izendatu eta baserrira haize berriak iritsi ziren. Izurriak eragindako goseteei aurre egiteko Ameriketatik iritsi berri ziren arto eta babarrunak ereiteari ekin zioten elorri zuria loratu orduko.


URAREN GARAPENARI BURUZKO MUNDUKO II. TXOSTENAREN AURKEZPENA\n2006ko martxoaren 22an, Uraren Munduko Egunean, UNESCOren zuzendari nagusiak “Uraren Garapenari buruzko Munduko II. Txostena: Ura, guztion ardura” aurkeztuko du, ofizialki.\nHain zuzen ere, Mexiko Hirian martxoaren 16aren eta 22aren artean urari buruz ospatzen ari den biltzarraren amaiera-ekitaldian aurkeztuko da txostena: Urari buruzko Munduko IV. Foroaren amaiera-ekitaldian.\nUraren Garapenari buruzko Munduko Txostena, hiru urtean behin argitaratua, Nazio Batuen sistemaren barruan ur-baliabideen kudeaketan lankidetzan diharduten 24 erakunde eta entitateren lan bateratuaren emaitza da. Urari buruzko Munduko Ebaluazio Programak (WWAP) editatzen du haien izenean. Programa horrek UNESCOn du idazkaritza.\nTxostena 15 atalez osatuta dago, eta horietako bakoitza zenbait erakunde parte-hartzaileren artean egina da. Guztietan, munduko eskualde guztietako ur-baliabideen egoera aztertzen da, zehatz-mehatz. Informazioaren osagarri, eskura dauden azken datuak, mapak eta grafikoak ere ageri dira, bai eta ur-baliabideen kudeaketarako jardunbide egokien nahiz okerren hainbat adibide ere.\nHorrez gainera, arlo honetan mundu zabalean aurrera eramandako jardunbide egokien hamasei kasu aztertzen dira. Horien artean lehena, Euskal Autonomia Erkidegokoa. Eusko Jaurlaritzako Ingurumen eta Lurralde Antolamentuko Sailburuak, Esther Larrañaga andreak, txostenaren aurkezpen saioan parte hartuko du euskal kasu hau aurkezteko.\nUNESCO Etxeak koordinatu du txosten honen laburpen exekutiboaren gaztelaniazko edizio ofiziala, eta behin argitaratuta, mundu osoan zehar zabalduko da, gaztelaniaz mintzatzen diren herrialdeetan, batez ere. Era berean, euskarazko bertsioaz ere arduratu da UNESCO Etxea. Bi edizioetarako, Eusko Jaurlaritzako Lurralde Antolamendu eta Ingurumen Sailaren laguntza jaso du.\nTxostenaren laburpena (pdf - 6.2MB) (*)\nTxostenaren aurkezpena. 2006ko martxoaren 22a\n"Agua para todos". Mikel Mancisidoren artikulua. El Correo. 26/03/06\npdf formatua (112 KB) (*)\nUrari buruzko Munduko IV. Foroa\nUrari buruzko Munduko Ebaluazio Programak (WWAP)\nUNESCO eta ura (pdf - 80KB) (*)\n(*) Dokumentu mota hauek ireki ahal izateko Adobe Acrobat Reader doako programa instalatuta eduki behar duzu. Instalatuta ez baduzu deskargatu dezakezu hemen klik eginda:


Argitaratua Harkaitz Canoren Kandelikara Buñueli buruzko film baterako apunteak liburua\nEuskadiko Filmategiak eta Donostia Kulturak beren argitalpen berria aurkeztu dute, Kandelikara – Buñueli buruzko film baterako apunteak, Harkaitz Canok idatzia, Nosferatu Bildumako IX. zenbakia.\nLiburua, Iñaki Landaren ilustrazioak biltzen dituena, Luis Buñuelen irudiari eta obrari buruzko saiakera pertsonal bat da, eta Aragoiko zinemagileari eskainita urtarriletik datorren abendura arte Tabakaleran egiten ari den zikloari gehitzen zaio.\nHarkaitz Canok gaur arratsaldean aurkeztuko du liburua 18:00etan Tabakalerako Zine aretoan, Belle de Jour (1966) filmaren proiekzioaren aurretik izango den ekitaldi batean.\nAurkezpena Literaktumen programazioaren barruan sartzen da.\nDonostia, 1975. Eleberrigile bezala ezaguna (Fakirraren ahotsa, Twist), ipuinak (Neguko zirkua, Beti oporretan), antzerkia (Sisiforen paperak), saiakera (Zinea eta literatura, Txalorik ez, arren) eta poema bildumak ere idatzi ditu. Diziplina ezberdinen arteko bidegurutzeen zale, euskal talde eta bakarlari askorentzat egin izan ditu kantuen letrak. Sylvia Plath, Hanif Kureishi, Anne Sexton, Raymond Carver edo Allen Ginsberg bezalako egileak euskaratu ditu. Bere lana dozena bat hizkuntzatara itzulia izan da.\nPortugalete, 1981. Diseinatzaile grafikoa eta ilustratzailea, Arte Ederretan lizentziatua (EHU-UPV). Hainbat kultur proiektutan lan egin du, eta horien artean hauek nabarmentzen dira: consonni argitaletxe eta arte ekoizlearekin egindako lana (2015-2020) eta sortzaileetako bat den KLOF fanzinea (2012-2016), kolaboratiboa eta autoeditatua. 2020an, prentsa, argitaletxe eta hirugarren sektoreko elkarteetarako freelance ilustratzaile gisa ekin zion, eta zeregin horiek lan pertsonalagoekin tartekatu ditu. Erakusketa kolektiboetan parte hartu du Bilbon, Bartzelonan, Madrilen eta Berlinen, besteak beste.


Mandres-en-Barrois - Wikipedia, entziklopedia askea.\n48°29′30″N 5°23′25″E / 48.4917°N 5.3903°E / 48.4917; 5.3903Koordenatuak: 48°29′30″N 5°23′25″E / 48.4917°N 5.3903°E / 48.4917; 5.3903\nCirfontaines-en-Ornois, Bonnet, Bure, Gondrecourt-le-Château eta Ribeaucourt\n55 (%46.6) 63 (%53.4)\nMandres-en-Barrois Frantziako udalerria da, Meuse departamenduan dagoena, Ekialde Handia eskualdean. 2013an 131 biztanle zituen.\n2007an Mandres-en-Barrois udalerrian erroldatutako biztanleak 131 ziren. Familiak 45 ziren, horien artean 12 pertsona bakarrekoak ziren (12 bakarrik bizi ziren emakumeak eta 12 bakarrik bizi ziren emakumeak), 13 seme-alabarik gabeko familiak ziren eta 20 seme-alabak dituzten bikoteak ziren.\n2007an 64 etxebizitza zeuden, 50 familiaren etxebizitza nagusia ziren, 5 bigarren erresidentzia ziren eta 9 hutsik zeuden. 61 etxeak ziren eta 3 apartamentuak ziren. 50 etxebizitza nagusietatik 44 bere jabearen bizilekua ziren, 5 alokairuan okupaturik zeuden eta 1 doan lagata zegoen; 4 etxek bi gela zituzten, 3 etxek hiru zituzten, 13 etxek lau zituzten eta 30 etxek bost zituzten. 40 etxek euren parking plaza propioa zuten azpian. 28 etxetan ibilgailu bat zegoen eta 15 etxetan bat baino gehiago zituzten.\nMandres-en-Barrois udalerriko biztanleria-piramidea 2009an .\n2007an lan egiteko adina zuten pertsonak 76 ziren, horien artean 55 aktiboak ziren eta 21 inaktiboak ziren. 55 pertsona aktiboetatik 51 lanean zeuden (33 gizon eta 18 emakume) eta 4 langabezian zeuden (2 gizon eta 2 emakume). 21 pertsona inaktiboetatik 6 erretiraturik zeuden, 7 ikasten zeuden eta 8 "bestelako inaktibo" gisa sailkaturik zeuden.\n2009an Mandres-en-Barrois udalerrian 56 unitate fiskal zeuden, 155 pertsonek osaturik. Pertsona bakoitzeko diru-sarrera fiskalaren mediana urteko 14.058 euro zen.\n2000. urtean Mandres-en-Barrois udalerrian 11 nekazaritza-ustiategi zeuden.\nBNF: 15264980c (data)\nOrriaren azken aldaketa: 12 martxoa 2021, 23:41.


About: Provinseko barrutia\nProvinseko barrutia Seine-et-Marne departamenduaren barruan dagoen Frantziako barruti bat da. 11.202 biztanle ditu 1.651 kilometro koadrotan. Guztira 125 udalerri ditu. Bere hiriburua Provins da.\nProvinseko barrutia Seine-et-Marne departamenduaren barruan dagoen Frantziako barruti bat da. 11.202 biztanle ditu 1.651 kilometro koadrotan. Guztira 125 udalerri ditu. Bere hiriburua Provins da. (eu)\nSeine-et-Marne - Provins arrondissement.svg\nProvinseko barrutia (eu)


Presoaren dilema - Wikipedia, entziklopedia askea.\nPresoaren dilema Joko-teoriaren oinarrizko problema bat da. Dilema honek agerian uzten du bi pertsonek elkarlan egiteari uko egin ahal diotela, elkarlanean aritzeari uzteak haien interesen kontrakoa izan arren.\nPresoaren dilema, Merrill M. Floodek eta Melin Dresherek garatu zuten 1950ean, RAND enpresan lanean ari ziren bitartean.\nJoko estandarren teoriaren analisi teknikek, Nash orekak adibidez, jokalari bakoitza beste jokalaria traizionatzera eraman dezakete, elkarlan eginda emaitza hobeak lortuko balituzkete ere.\nPresoaren dilema klasikoa[aldatu | aldatu iturburu kodea]\nHau da presoaren dilemaren enuntziatu klasikoa:\nPoliziak bi susmagarri atxilotzen ditu, baina ez dago hauek kondenatzeko froga nahikorik. Orduan, presoak banandu, eta bakoitzari lau aukera berdinak eskaintzen zaizkio:\nA presoak krimena aitortzen badu eta konplizeak (B presoak) ukatzen badu, azken honek hamar urteko zigorra izango du eta A presoa aske geratuko da. Alderantziz gertatzen bada eta A presoak ukatzen badu eta B presoak aitortu. A presoak zigorra izango du eta B presoa libre geratuko da.\nBiek aitortzen badute, hamar sei urteko zigorra izango dute biek. Azkenik, biek ukatzen badute, gehienez urte bateko zigorra ezarriko diete kargu leunengatik.\nTaula honekin laburbil daiteke:\nA-k onartzen du A-k ukatzen du\nB-k onartzen du Bientzat 6 urteko\nA presoak 10 urteko zigorra\neta B-presoa aske\nB-ukatzen du B presoak 10 urteko zigorra eta A presoa aske. Bientzat 10 urteko\nSuposa dezagun bi presoak guztiz berekoiak direla, eta haien helburu bakarra kartzelan ahalik eta denbora gutxien egotea dela. Bi aukera dituzte: Elkarlan egin eta ukatu, edo konplizea traizionatu eta krimena ukatu. Aukera bakoitzaren emaitza beste presoaren aukeraren mende dago. Presoak badaki hori. Zoritxarrez, batak ezin du jakin zer aukeratu duen besteak, eta hitz egin ahal izango balute ere, ez lukete jakingo konplizearekin fidatu edo ez.\nAitormena estrategia dominantea da bi presoen kasuan. Beste presoaren aukera edozein izanda, zigorra murriztea lortuko dute aitormenarekin. Baina presoen zoritxarrerako, kasu askotan biek onartzen dute eta beraz zigor nahiko luzea lortzen dute. Hala ere, kasu gehienetan biek ukatzen dute krimena. Talde moduan pentsatzen badute azken hau da aukera eraginkorrena, bien artean 2 urteko kondena izango luketelako, eta talde moduan hau izango litzateke kondena minimoa. Baina hala ere, askok haien interes berekoia jarraitzen dute eta ondorioz talde moduan zigorrak askoz luzeagoak dira.\nBatzuek dilema hau egiaren makinatzat hartzen dute. Jokalariak hiru aukera har ditzake, elkarlanean jokatzea, elkarlanik gabe jokatzea edo zuzenean, ez jokatzea. Aukera logikoa kasu honetan ez jokatzea da, presoak ez baitu besteari buruzko informazio nahikorik. Jokatzen badu, logika baino, apustu bat da.\nBeste alde batetik ikusita, pentsa dezagun presoa kartzelariarekin jolasten ari dela, eta ez beste presoarekin. Kartzelariak nahi duena presoa zigor handienera kondenatzea da bere lana delako. Biei ahalik eta zigor handiena jartzen badie, hobeto. Gainera, presoak ez daki kartzelariak bere hitza beteko duen edo ez. Azken batean, preso-kartzelari eta preso-preso joko berean ari dira: besteen delitua estali, edo traizionatu.\nZuk estali Zuk traitzionatu\nBerak estali Bientzako etekin handiena Zuk irabazi, berak galdu\nBerak estali Berak irabazi, zuk galdu Bientzako kalte handiena\nOso garrantzitsua da presoen arteko konfiantza erlazioa. Suposatuz presoak anaiak direla edo oso erlazio estukoak, orduan jakingo lukete (ia seguru, baina ez guztiz) zein izan den bestearen hautapena, eta beraz egoki jokatuko lukete, elkarlanean.\nHonek dilemaren emaitza zuzenera garamatza, elkarlanera. Akatsa dilemaren planteamendu zuzenean zegoen. Planteamendu zuzena ez da bakoitzaren interesean pentsatzea, bestearen interesean baizik, eskuzabaltasunean. Jokoa konplizearen onura bilatzeko planteatzen badugu, erantzun logiko bakarra dago, eta ez dago konplizearen aukeraren mende: Dilema ebatzia.\nEmaitza “okerra” izango litzateke anaia batek bestea traizionatuko balu. Hala ere zuzena izango litzateke (joko orok emaitza logiko bakar bat baitu). Gertatu dena da jokoaren izena aldatu dela. Orain “aurkitu gezurtia” deitu genezake.\nA-k irabazi A-k galdu\nB-k irabazi Biek egia esan dute B-k gezurra\nB-k galdu A-k gezurra esan du Biek gezurra\nOrduan “egiaren makina” bat da.\nPresoaren dilema, beraz, bikote joko sinple bat da, beti emaitza logiko bat duena. Biek logikoki jokatzen badute, zintzotasunez, jokoa bientzat onuragarria da. Batek besteari iruzur egiten badio, berriz, jokoa “gezurtia harrapatu” deitzera pasatzen da, eta biek irabazten dute.\nEstrategia guzti hauek, oso ugariak dira gure eguneroko bizitzan, eta manipulazio izenarekin ezagutzen dira. Zenbait jenderentzat, politika (politika “beltza” edo ez zuzena) manipulazio konstantearen artea da. Eta estrategia honek funtzionatzeak zerikusia du tranpatiaren gezurrarekin eta baita zintzoaren inozokeriarekin ere. Izan ere, gezurtiaz fidatzea ez da zintzotasuna, ergelkeria baizik. Baina badakigu emaitza zuzen bakarra jokalari guztien onurakoa dela, eta hau guztiek egia esaten dutenean gertatzen da.Norbaitek gezurra edo tranpa egiten badu, emaitza okerra izango da beti. Hau da, emaitza okerra bada, norbaitek gezurra esan duela esan nahi du.\nPresoaren dilemaren aldaera. Errepikakorra.[aldatu | aldatu iturburu kodea]\nPresoaren dilemaren hasierako baldintzak behin eta berriz errepikatuz, elkarlana orekaren emaitza gisa har daiteke. Jokoa behin eta berriz errepikatzen denez, jokalariek aukera dute zer egin erabakitzeko, kontuan hartuz aurreko jokoan besteak zer egin duen. Ondorioz, traizioa egin baino lehen birritan pentsatzen dute, hurrengo txandan etor dakieken zigorrarengatik. Horrela, emaitza kooperatiboa lortzen da.\nJokoaren ondorioak eguneroko bizitzan\nDouglas Hofstadter izeneko zientzialari kognitibo batek proposatu zuen jendeak askotan presoaren dilemaren antzeko arazoak (sinpleagoak) topatzen dituela elkartrukeak egitean edo edozein jokotara jokatzean.\nDouglasek erabilitako adibide bat hauxe da: bi pertsonak poltsa bana elkar trukatzen dute, poltsa batek barruan dirua eta besteak barruan erosten ari den objektua duela suposatzen dute biek. Jokalari bakoitzak aukera dezake akordioa jarraitzea eta poltsa beteta ematea, edo iruzur egitea eta poltsa hutsik ematea. Elkartrukearen joko honetan, iruzurra ez da aukera egokia, biek berekoitasuna aurretik jartzen badute, ez dira kapazak izango elkartrukea egiteko, bi poltsak hutsik egongo baitira.\nEguneroko bizitzako adibidea\nAurreko adibideak nahiko artifizialak direla dirudi, baina badaude gizartean eta naturan antzeko interakzioak. Ondorioz, presoaren dilema zenbait gizarte zientzien interesekoa da( ekonomia, zientzia politikoa eta soziologia) eta baita zenbait zientzia biologikorenekoa ere (etologia eta biologia ebolutiboa).\nZientzia politikoan, erlazio internazionalen esparruan, presoaren dilema sarri erabiltzen da guda armamentistakoan dauden estatuen arteko arazoa adierazteko. Estatuek bi aukera dituzte: gastu militarra areagotzea, edo akordio batera iristea armamentua murrizteko.\nBaina estatu bakoitza ezin da seguru egon besteak akordio beteko duen eta beraz, biek espantsio militarra hautatuko dute. Hemen ironia bat dago, bi estatuek modu arrazionalean jokatzen dutela dirudielako, baina emaitza guztiz irrazionala da.\nBeste adibide bat txirrindularitza lasterketetan ikus daiteke. Hala nola Frantziako Tourrean, lasterketaren erditik doazela, bi txirrindulari pelotoitik ihes eginda daude, eta askotan bi txirrindulariek elkarlan egiten dute bata bestearen aurrean txandaka jarriz, atzean doanak deskantsatzeko. Baina bietatik inork ez badu esfortzu hori egiten, pelotoiak berehala harrapatuko ditu. Beste zenbait kasutan ikusten da txirrindulari batek bestea atzen daramala, lan guztia batek bakarrik egiten pelotoitik urrun mantentzeko. Kasu honetan seguruenik etapa bigarren txirrindulariak irabaziko du, lasterketa guztian zehar deskantsatzen egon delako.\nDilema hau hurrengo kasuan ere ikus daiteke: Errepideko bidegurutze batean, non ez dagoen lehentasunik inorentzat, gidari guztiek elkarlan egin eta txandak egiten badituzte, pixka bat itxaron beharko du gidari bakoitzak, baina ez da auto-ilararik sortuko, beraz, itxarondako denbora txiki hori konpentsatzen da.\nBatek elkarlan egiten ez badu eta gainontzekoek bai, gidari hori aprobetxatu egingo da eta onura lortuko du, txanden sekuentzian desordena eraginez eta gainerako gidariak kaltetuz.\nAzkenik, guztiek berekoitasunez jokatzen badute elkarlan egin gabe, itzelezko auto-ilara sortuko da, eta guztiek denbora asko galduko dute.\nAmaitzeko, presoaren dilemaren ondorio teorikoa, zenbait herrialdetan akordio juridikoak debekatzearen arrazoia da, zenbait kasutan dilema hau aurkezten delako. Bi susmagarriren interesekoa da aitortzea eta bestearen aurkako lekukotasuna egitea, biak inuzenteak izan arren. Seguruenik, kasurik txarrena errudun bakarra dagoenean da. Seguruena da inuzentea denak ez aitortzea, baina errudunak aitortu eta inuzentearen kontrako lekukotasuna egitea da seguruena.\nMultimedia: Prisoner's dilemma\nBNF: 12526229f (data)


Beste su-eten batzuen posibilitateaz | Separata\nSu-etenei dagokienez, askotarikoak ditugu premiazko, agerikoa da. Bakoitzak bere tregoa proposamenak eskatzen ahal ditu eta honakoa nahiko nuke aprobetxatu nirea galdegiteko: euskaldunoi buruz hitz egitearen su-etena. Hamarkada batez Eus oro ahantzi dezagun. Euskaltel, Euskalmet, Euskosport, Euskalbideo, Euskal Encounter, Euskotren, Eusko Ikaskuntza, Euskalhorse, Euskalterm, Euskalnet, Eusko Label. Gehiago ere badira, noski. Ez al zarete nekatu dagoeneko? Gurea zilbor polit askoa izango dela, ez dut ukatuko, baina zilbor zale handiena ere neka daiteke egunero zilborra gora, zilborra behera. Gauza bat da nork bere buruaren lotsarik ez izatea eta beste bat masturbazio obsesiboa. Gu eta gutarrak. Gu, geu eta geuself.\nGauzak horrela, hainbat neurri hartzea proposatuko nieke gure instituzio askotariko agintariei zein euskalgintza, naziogintza eta enparauetako eragileei (agian gintza oroz ahanztea ere ondo legoke baina beste baterako utziko dugu hori).\nLehenengo, neurri linguistikoak. Ahalik eta gehien murriztu eus, eusko, euskal aurrizkiak; ahal dela, ez erabiltzeraino. Euskal eta tasun konbinazioa, hori bai, erabat galarazita. Baditugu pare bat poema on askoak euskaltasuna-rekin eta nahikoa dugu horrekin; ez dut uste merezi duenik horiek gainditzeko saiakeretan tematzea. Beraz, euskal literatura esan beharrean, literatura esango dugu aurrerantzean. Euskal okela esan beharrean, okela. Euskal Encounter ordez, Encounterra, edo nahi izatera, Enkontruba. Aski izango dugu elkar ulertzeko. Zama handia kenduko dugu gainera. Frantsesek literature esaten dutelarik ez duzue pentsatuko ba, Miguel Delibes, Gore Vidal edo V. S. Naipaul dutela buruan ala?\nBadugu gure kultura, gure historia, gure gizartea, gure sukaldaritza, gure kirola aztertzen duten hamaika ikerketa-lerro, beka, tesi eta beste. Bada, hamarkada batez, besteren kultura, besteren historia, besteren gizartea, besteren sukaldaritza, besteren kirola aztertzeari ekingo diogu. Euskal Herritar Unibertsalaren Saria igaroko da Kanpotar Unibertsalaren Saria izatera. Lehenengo hautagaiak? Toni Cantó eta Sara Montiel (azken hau postumoki), adibidez. Gure burua unibertsaltzat aurkezteko lanetan ibili beharrean askoz ere eraginkorragoa, askoz ere solidarioagoa eta toleranteagoa baita Munduko hiritar tituluak zuzkitzera dedikatzea. Esan gabe joango baita gu ere zibilizatuak garela, hain zibilizatuak ezen labelak banatuko baititugu dokierki.\nPrentsan ere aldatuko dira gauzak; jada ez genuke-eta idatziko gure gauzei buruz, gu, geu eta geuselfi buruz. Imajinatu, euskal eta vasco hitzak agertzen ez diren zutabeak. Bai, gezurra dirudien arren, posible da. Joseba Arregi bati, esaterako, birziklatzea egokituko zaio ezinbestez. Urte luzetan zutabe bera idazten jardun ondoren, igeriketa sinkronizatuaz idatzi ahalko du esate baterako, ezen ez euskal igeriketa sinkronizatuaz. Irakurle zorrotza ohartuko zenez, neronek ere uko egin beharko diot euscool manifestuari.\nModa kontuetan ere aldaketak etorriko dira. Gogorra izango da askorentzat baina bazter utzi beharko ditugu EHSF, Kukuxumusu eta euskal hitza edo zuri-gorri-orlegia agertzen diren kamiseta eta gisako oro. Kamiseta laranja gehiagorik ez Pirinioetan. Halaxe da, bai, iraultza zinezko bat.\nEz dira neurri samurrak, aitor dut, baina trantsizio garaiak direlarik, une egokia da aldaketa sakonetarako. Beste zilbor batzuk posible baitira.\nArgia aldizkariko 2366. zenbatian argitaratutako artikulua\nWritten by bsarasola Bestelakoak atalean publikatua\tTagged with Argia\n2013/04/29 - 15:14 Pingback-a: Beste su-eten batzuen posibilitateaz | zuzeu.com


NetEnt-ek Net Entertainment lehen entretenimendu digitaleko konpainia garrantzitsuenetako bat da, premium jokoen soluzioak eskaintzen ditu munduko online casino operadore arrakastatsuenetakoak.\n1996-en hasieratik, NetEnt izan da merkatuan merkaturatzeko abiadura handiko plataforma baten bidez sortutako joko zirraragarria.\nKasino arrakastatsua elikatzeko errendimendu handiko edukien gama zabala eta kudeaketa tresna adimenduna behar dituzu. Netents 'CasinoModule zehazki hori osatzen duen joko irtenbide osoa da; mundu mailako joko zirraragarriak eta back office indartsua.\nJokalariaren bizi-balioa eta kasinoko errendimendua hobetzeko orduan, jokoak pack awesome! Horixe da jakitea eta ondo moldatzea. Emaitza Better Gaming da eta Better Business dator.\nNetEnt Live Casino-ren irtenbidearekin, klub esklusiboan sartzen zara, non berrikuntzak malgutasuna eta desberdintasuna ahalbidetzen du. Chroma gakoaren teknologian inbertitu dugu zuzeneko HD irudien integrazio integrala lortzeko, zure kasinoko ingurune pertsonala sortzeko aukera emanez. Horrela, benetan jendea nabarmentzen da.


Familiartean ere euskara ikasteko aukera eskaintzen du EAE-k udako ikastaroetan - GARA\nAEK-k dagoeneko zabalik du uda partean euskara ikasi nahi duen ororentzat matrikula epea. Euskaltegietan zein barnetegietan aukera ugari izango dira, beraz, ez da aitzakiarik izango euskarari bulkadatxoa ez emateko. Lagun artean, bakarrik, familia artean, etxetik hurbil edota barnetegietan izango dira ikastaroak. «Garena ikasteko biderik laburrena» lelopean egingo dute kanpaina. AEK-ko euskaltegietan eta herri euskaldunetan kokatutako barnetegietan izango dira ikastaldiak uztailean, abuztuan eta irailean.\n«Garena ikasteko biderik laburrena» lelopeko ikastaroak bost taldetan banatu dituzte aurtengoan. Lehenengo multzoak ikastaro trinkoak biltzen ditu. Etxetik hurbil euskara ikasteko parada ezin hobea da honako hau. Urtean zehar ikasitakoa ez ahazteko eta hobetzeko, edota EGA eta bestelako titulu ofizialak lortzeko aukera izango da. Gainera, ikastaldi hauetako batzuek diru-laguntzak jasotzen dituzte.\nNola ez, ezin falta udako barnetegiak. Hamaika anekdota batzen dituen igaroaldia. Gure hizkuntza ikasteko, txangoetarako, lagun berriak egiteko, eta azken batean, egun osoan euskaraz bizitzeko aukerarik politena izaten da barnetegia. Euskalduntze eta sakontze barnetegiak bereizi egin behar dira. Lehengoak 1B, 2. eta 3. mailak hartzen ditu; bigarrenak, ordea, EGA azterketa prestatzeko asmoa duen jendea hartuko du. Horrez gain, guraso eta seme-alaben artean euskaraz aritzeko ohitura sendotzeko familientzako bi barnetegi berezi prestatu ditu AEK-k.\nGurasoak eskolan dauden bitartean, begirale-hezitzaile prestuek seme-alabak zainduko dituzte. Bazkalorduan familia guztia elkartzen da eta arratsalderako tailerrak antolatzen dituzte. Gehienetan, gurasoek goizean landu dutena egoera erreal batean praktikan jartzen saiatzen dira. Adibidez, goizeko eskolan errezetak euskaraz nola eman behar diren landu badute, tailerretan pintxo lehiaketa bat antolatu daiteke.\nAparteko oporraldia izango da, zalantzarik gabe, haurrentzat zein gurasoentzat. Zugarramurdi, Aduna eta Foru herrietako barnetegiak familien zain egongo dira uztailaren 6tik 19ra eta abuztuaren 3tik 16ra. Ikastaldi hauen helburua guraso eta haurren arteko hizkuntza ohituretan eragitea eta eguneroko komunikazioan euskaraz aritzea da. Lehenengo tandan 15 familia joango dira eta abuzturako 24k eman dute izena dagoeneko.\nGuraso asko eta asko dira urtean zehar AEKn izena eman eta beren garaian ikasi ezin izan zuten hizkuntza ikastera animatzen direnak. Seme-alabei eskolako kontuetan laguntzeko edota familian euskaraz bizitzeko, familia euskalduna osatzeko, alegia. Seme-alabak izanda oso zaila egiten da etxetik kanpo 15 egun ematea, hortaz, ikasle hauen beharrei eta nahiei erantzun bat emate aldera AEK ekimen honekin hasi zen orain dela hamabost bat urte.\nBizikletan ere, euskaraz\nOporrak, bizikleta, kirola eta euskara uztartuta bizi nahi dituztenek aukera paregabea aurkituko dute uztailaren 11tik 26ra bitartean. Barnetegi ibiltariak Euskal Herriko txoko ederrenak modu berezian, bizikleta gainean, ezagutzeko abagunea ematen du. Nahiz eta eskola ordurik ez egon, mintza praktika egiteko aukera paregabea da. Ikastaro ibiltariak lagunen arteko esperimentu gisa jaio baziren ere, aurten bederatzigarren urtemuga egingo du.\nBarnetegi ibiltaria edonork egiteko pentsatuta dago eta egunean 60 bat kilometro egiten dira. Goizeko zortzi eta erdiak aldera altxatu, gosaldu eta furgoneta batean trasteak jaso ondoren ibilbideari ekiten zaio arratsaldeko zazpiak arte gutxi gorabehera.\nEuskara irakaskuntzan diharduen erakundeak egiten duen eskaintzan Zuberoako euskalkia ikasteko aukera ere izango da. Ikastaroa uztailaren 27tik abuztuaren lehenera arte izango da Berrogaine-Larüntzen.\nHurrengo hilabeteetan euskaraz trebatu nahi duen orok izena eman besterik ez du egin behar. Horretarako, AEK-k telefono zenbaki bat jarri du: 902 362 294. Bestela, web orrian bertan -www.aek.org- ere bada izena emateko aukera. Garena ikasteko biderik laburrenean murgiltzeko hamaika bide izango dira irekita uda honetan.